Ebyafaayo: Nfunye Enkizo Okukolera Awamu n’Abasajja Abakulu mu by’Omwoyo | David Sinclair\nBeera Musaasizi nga Yakuwa\nEBYAFAAYO EBIKWATA KU BULAMU BW'AB'OLUGANDA Nfunye Enkizo Okukolera Awamu n’Abasajja Abakulu mu by’Omwoyo\n“Ekigambo kya Katonda Waffe Kibeerawo Emirembe Gyonna”\n“Ekigambo kya Katonda . . . kya Maanyi”\n“Beera Muvumu . . . Okole Omulimu”\nBISOME MU Afrikaans Albanian Amharic Amis Armenian Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Cakchiquel (Central) Catalan Cebuano Chichewa Chinese (Cantonese) Chinese (Simplified) Chinese (Traditional) Chinese Cantonese (Simplified) Chitonga Chitonga (Malawi) Chitumbuka Chiyao Chol Chuvash Cibemba Cinyanja Croatian Czech Dangme Danish Douala Dutch Edo Efik English Estonian Ewe Fijian Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mbunda Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Punjabi Quechua (Ancash) Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nOmunaala gw'Omukuumi—Ogw'Okusoma mu Kibiina | Ssebutemba 2017\nByayogerwa David Sinclair\nMU MYAKA gya 1930, bazadde bange, James ne Jessie Sinclair baasengukira mu kibuga New York mu kitundu ekiyitibwa Bronx. Omu ku bantu be baasooka okumanya mu kitundu ekyo yali Willie Sneddon, naye eyali yava mu Scotland nga bo. Bwe baali baakasisinkana, baatandika okwogera ebikwata ku b’eŋŋanda zaabwe. Ebyo byaliwo ng’ebula emyaka mitono nzaalibwe.\nMaama yagamba Willie nti Ssematalo I bwe yali anaatera okutandika, taata we ne mwannyina baafiira mu nnyanja oluvannyuma lw’eryato mwe baali okutomera bbomu eyali etegeddwa mu mazzi. Willie yamugamba nti, “Taata wo ali mu hell!” * Willie yali omu ku Bajulirwa ba Yakuwa, era eyo ye ngeri gye yatandikamu okwogera ne maama ebikwata ku Bayibuli.\nEkyo Willie kye yayogera kyanyiiza nnyo maama kubanga maama yali akimanyi nti taata we yali musajja mulungi. Naye Willie yabuuza maama nti, “Kinaakunyiiza singa nkugamba nti ne Yesu yagenda mu hell?” Mu kiseera ekyo maama yajjukira essaala gye baasabanga mu kkanisa ng’egamba nti Yesu yakka mu hell era ku lunaku olw’okusatu n’azuukira. Maama yeebuuza, ‘Bwe kiba nti hell kifo awali omuliro ogutazikira ababi gye babonyaabonyezebwa, lwaki Yesu yagendayo?’ Bw’atyo maama bwe yatandika okwagala okuyiga amazima agali mu Bayibuli. Yatandika okugendanga mu nkuŋŋaana mu kibiina ky’e Bronx era n’abatizibwa mu 1940.\nNga ndi ne maama, era nga ndi ne taata\nMu kiseera ekyo, abazadde Abakristaayo tebaakubirizibwanga nnyo kuyigiriza baana baabwe Bayibuli. Bwe nnali nkyali muto, taata yasigalanga nange nga maama agenze mu nkuŋŋaana oba ng’agenze okubuulira. Nga wayise emyaka mitono, nze ne taata twatandika okugendanga ne maama mu nkuŋŋaana. Maama yali munyiikivu nnyo mu mulimu gw’okubuulira era yalina abayizi ba Bayibuli bangi. Mu butuufu, abamu ku bayizi be abaabanga baliranaganye, yabayigiririzanga wamu. Bwe nnabanga mu luwummula nnagendanga naye okubuulira. Ekyo kyannyamba okuyiga ebintu bingi ebiri mu Bayibuli era nnayiga n’engeri y’okuyigirizaamu abantu Bayibuli.\nKya nnaku nti bwe nnali nkyali muto, nnali saagala nnyo mazima. Nnali sigatwala ng’ekikulu. Naye bwe nnaweza emyaka nga 12, nnafuuka omubuulizi era okuva olwo mbadde mbuulira obutayosa. Bwe nnali wa myaka 16, nneewaayo eri Yakuwa ne mbatizibwa nga Jjulaayi 24, 1954, ku lukuŋŋaana olunene olwali mu Toronto, mu Canada.\nMPEEREZA KU BESERI\nEkibiina kye twalimu kyalimu ab’oluganda abaali baweereza ku Beseri n’abo abaali baaweerezaayoko. Ab’oluganda abo bannyamba nnyo. Engeri gye baayigirizangamu amazima agali mu Bayibuli yankwatako nnyo. Wadde ng’abasomesa ku ssomero baali baagala ŋŋende ku yunivasite, ekigendererwa kyange kyali kya kuweereza ku Beseri. N’olwekyo, ku lukuŋŋaana olwo lwennyini olwali mu Toronto, nnajjuzaamu foomu ya Beseri. Nnaddamu ne nzijuza foomu eyo mu 1955 ku lukuŋŋaana olunene olwali mu kisaawe ky’e Yankee, mu kibuga New York. Nga wayise ekiseera kitono nnayitibwa okuweereza ku Beseri y’omu Brooklyn nga Ssebutemba 19, 1955. Mu kiseera ekyo nnalina emyaka 17. Ku lunaku olw’okubiri nga ntandise okuweereza ku Beseri, nnasindikibwa okukola mu kitongole ekigatta awamu empapula z’ebitabo n’okubissaako amaliba. Nga wayise ekiseera kitono nnatandika okukola ku kyuma ekisengeka empapula z’ebitabo nga tezinnaba kusindikibwa ku kyuma kirala kutungibwa.\nNnatandika okuweereza ku Beseri y’e Brooklyn nga nnina emyaka 17\nNga wayise omwezi nga gumu nga nkola mu kitongole ekyo, nnasindikibwa okukola mu kitongole kya magazini kubanga nnali mmanyi okukuba tayipu. Mu kiseera ekyo, waabangawo ab’oluganda ne bannyinaffe abaakubanga tayipu ku bubaati obw’enjawulo nga bateekako endagiriro z’abantu abaabanga balagirizza magazini ya Watchtower ne Awake! Oluvannyuma lw’emyezi mitono nnatandika okukola mu kitongole ekitambuza ebitabo. Ow’oluganda Klaus Jensen, eyali akulira ekitongole ekyo yambuuza obanga nnali mwetegefu okugendanga n’ow’oluganda eyavuganga ebitabo n’abitwala ku mwalo okubitikka ku mmeeri bitwalibwe mu bitundu by’ensi ebitali bimu. Era twalina n’okutwala ebisawo n’ebisawo bya magazini ku posita bisobole okutuusibwa mu bibiina eby’enjawulo mu Amerika. Ow’oluganda Jensen yaŋŋamba nti omulimu gw’okusitula ebitabo gwandinnyambye. Mu kiseera ekyo nnali nzitowa kiro 57 zokka era nga nninga oluti. Okutwala ebitabo ku mwalo ne ku posita kyannyamba okufuna ku mubiri. Ow’oluganda Jensen ddala yali amanyi ekyo ekyandinnyambye!\nEkitongole kya magazini era kye kyakolanga ne ku foomu ebibiina kwe byasabiranga magazini. Bwe kityo okukola mu kitongole ekyo kyansobozesa okumanya omuwendo gw’ennimi magazini zaffe ezaali zikubibwa mu Brooklyn mwe zaali. Nnyingi ku nnimi ezo nnali siziwulirangako naye kyansanyusa nnyo okukimanya nti nnyingi ku magazini ze twali tukuba zaatwalibwanga mu nsi nnyingi ezeesudde. Mu kiseera ekyo nnali simanyi nti ekiseera kyandituuse n’enfuna akakisa okutuukako kumpi mu nsi ezo zonna.\nNga ndi ne Robert Wallen, Charles Molohan, ne Don Adams\nMu 1961, nnatandika okuweereza mu kitongole ky’eby’embalirira ekyali kirabirirwa Ow’olugand Grant Suiter. Nga wayise emyaka mitono, nnayitibwa mu ofiisi y’Ow’oluganda Nathan Knorr, mu kiseera ekyo eyali alabirira omulimu gw’okubuulira mu nsi yonna. Yaŋŋamba nti omu ku b’oluganda abaali bakola mu ofiisi ye yali agenda mu Ssomero ly’Obuweereza bw’Obwakabaka, era nti oluvannyuma ow’oluganda oyo yali agenda kukola mu Kitongole ky’Obuweereza. Nnalondebwa okudda mu kifo kye nga nkolera wamu n’Ow’oluganda Don Adams. Ekyewuunyisa kiri nti Don ye w’oluganda gwe nnakwasa foomu yange eya Beseri ku lukuŋŋaana olunene olwaliwo mu 1955. Mu ofiisi eyo mwalimu n’ab’oluganda abalala babiri, Robert Wallen ne Charles Molohan. Ffenna abana twakolera wamu okumala emyaka egisukka mu 50. Ebadde nkizo ya maanyi okukolera awamu n’ab’oluganda abo abakulu mu by’omwoyo era abeesigwa!—Zab. 133:1.\nNga ndi mu Venezuela, mu 1970 ku lukyala lwange olwa zooni olwasooka\nOkuva mu 1970, nnakwasibwa obuvunaanyizibwa obw’okukyaliranga amatabi ga Watch Tower Society buli mwaka oba buli luvannyuma lw’emyaka ebiri, mu lukyala olwali luyitibwa olukyala lwa zooni. Ekyo kyazingirangamu okukyalira amaka ga Beseri n’abaminsani mu nsi ezitali zimu, okusobola okubazzaamu amaanyi mu by’omwoyo n’okukebera ebiwandiiko by’oku ofiisi z’amatabi. Kyansanyusanga okusisinkananga abaminsani abaali bamaze emyaka nga bavudde mu ssomero lya Gireyaadi naye nga bakyaweereza n’obwesigwa mu nsi gye baasindikibwa! Ekiseera kye nnamala nga nkola omulimu ogwo nnatuuka mu nsi ezisukka mu 90.\nKyansanyusa nnyo okukyalira ab’oluganda mu nsi ezisukka mu 90!\nNFUNA OMUKYALA OMWESIGWA\nFfenna ku Beseri y’e Brooklyn twali tuweerereza mu bibiina ebitali bimu ebiri mu New York. Nze nnali mpeerereza mu kibiina ky’omu Bronx. Ekibiina ekyasooka mu kitundu ekyo kyali kikuze ne kyawulwamu. Ekibiina ekyasooka kyatandika okuyitibwa Upper Bronx era ekyo kye kibiina kye nnalimu.\nAwo nga mu mwaka gwa 1965, ab’omu maka agamu agaava mu Latvia abaayiga amazima nga bali mu kitundu ky’e Bronx eky’ebukiikaddyo bajja mu kibiina kyaffe. Livija, omuwala omukulu mu maka ago, yafuuka payoniya owa bulijjo nga yaakamaliriza siniya. Nga wayise emyezi mitono, yagenda e Massachusetts okuweereza awali obwetaavu bw’ababuulizi obusingawo. Nnatandika okumuwandiikira amabaluwa nga mmubuulira ebifa mu kibiina kyaffe, era nga naye ampandiikira n’ambuulira ebirungi bye yali afuna mu buweereza bwe mu kitundu ky’e Boston.\nNga ndi ne Livija\nNga wayise emyaka mitono, Livija yalondebwa okuweereza nga payoniya ow’enjawulo. Livija yali ayagala okukola kyonna ekisoboka okuweereza Yakuwa, bw’atyo yajjuzaamu foomu ya Beseri era n’ayitibwa okuweereza ku Beseri mu 1971. Ekyo Yakuwa yalinga akitukoledde! Twafumbiriganwa nga Okitobba 27, 1973, era Ow’oluganda Knorr ye yawa emboozi nga tugattibwa. Engero 18:22 wagamba nti: “Oyo afuna omukyala omulungi aba afunye ekintu ekirungi, era Yakuwa amusiima.” Nze ne Livija kati tumaze emyaka egisukka mu 40 nga tuweerereza wamu ku Beseri. Era tukyaweerereza mu kibiina ekimu ekiri mu Bronx.\nOKUWEEREREZA AWAMU NE BAGANDA BA KRISTO\nNnanyumirwa nnyo okukolera awamu n’Ow’oluganda Knorr. Knorr yaweereza Yakuwa n’obunyiikivu era yafangayo nnyo ku baminsani mu nsi yonna. Bangi ku baminsani abo be Bajulirwa ba Yakuwa abaasooka mu nsi ze baasindikibwamu. Mu 1976 kyannakuwaza nnyo okulaba ng’Ow’oluganda Knorr alumwa kookolo. Lumu obulwadde bwe bwali bumusudde wansi, yansaba mmusomere ebimu ku bintu ebyali bigenda okukubibwa mu kyapa. Yaŋŋamba mpite n’Ow’oluganda Frederick Franz naye ajje awulirize bye nsoma. Oluvannyuma nnakimanya nti olw’okuba Ow’oluganda Franz yali takyalaba bulungi, Ow’oluganda Knorr yamalanga obudde obuwerako ng’amusomera ebintu ng’ebyo.\nKu lukyala lwa zooni nga tuli ne Daniel ne Marina Sydlik mu 1977\nOw’oluganda Knorr yafa mu 1977, naye abo abaali bamumanyi era nga bamwagala baabudaabudibwa nnyo okukimanya nti yali amalirizza obuweereza bwe obw’oku nsi nga mwesigwa. (Kub. 2:10) Oluvannyuma obuvunaanyizibwa obw’okulabirira omulimu gw’okubuulira mu nsi yonna bwakwasibwa Ow’oluganda Franz.\nMu kiseera ekyo nnali nkola ng’omuwandiisi w’Ow’oluganda Milton Henschel eyali amaze emyaka mingi ng’akolera wamu n’Ow’oluganda Knorr. Ow’oluganda Henschel yaŋŋamba nti kati omulimu omukulu gwe nnali ŋŋenda okukola ku Beseri kwe kuyamba Ow’oluganda Franz mu ngeri yonna eyali yeetaagisa. Nnamusomeranga ebintu ebyabanga bitannaba kukubibwa mu kyapa. Ow’oluganda Franz yali ajjukira nnyo era ng’agoberera bulungi nga waliwo by’omusomera. Nnafuna enkizo okumuyamba mu ngeri eyo okutuusiza ddala bwe yamaliriza obuweereza bwe obw’oku nsi mu Ddesemba 1992!\nEkizimbe 124 Columbia Heights, kye nnakoleramu okumala emyaka mingi\nEmyaka 61 gye tumaze nga tuweereza ku Beseri giyise mangu. Bazadde bange bombi baafa beesigwa eri Yakuwa era nneesunga okuddamu okubalaba mu nsi empya. (Yok. 5:28, 29) Tewali kintu kyonna mu nsi eno kisobola kugeraageeranyizibwa na nkizo ey’okukolera awamu n’abasajja n’abakazi abeesigwa okuweereza abantu ba Katonda mu nsi yonna. Nze ne Livija emyaka gye tumaze nga tuli mu buweereza obw’ekiseera kyonna ‘essanyu lya Yakuwa libadde kigo kyaffe.’—Nek. 8:10.\nTewali muntu atali wa mugaso mu kibiina kya Yakuwa, era omulimu gw’okubuulira amawulire amalungi ag’Obwakabaka gugenda mu maaso. Ebadde nkizo ya maanyi okukolerako awamu n’ab’oluganda ne bannyinaffe abeesigwa okumala emyaka egyo gyonna. Abasinga obungi ku baafukibwako amafuta be nnakolerako awamu nabo tebakyali ku nsi. Naye ndi musanyufu nnyo okuba nti nnakolerako wamu n’abaweereza ba Yakuwa abo abakulu mu by’omwoyo.\n^ lup. 5 Bayibuli nnyingi ez’Olungereza zikozesa ekigambo “hell” okuvvuunula ekigambo ky’Oluyonaani ekitegeeza amagombe. Amadiini mangi gayigiriza nti ekigambo ky’Olungereza “hell” kitegeeza omuliro ogutazikira.\nOMUNAALA GW'OMUKUUMI—OGW'OKUSOMA MU KIBIINA Ssebutemba 2017


Gen Katumba Wamala bamuwadde ebitibwa okusinga byabaddeko – Don Wanyama | Galaxy FM 100.2\nGen Katumba Wamala bamuwadde ebitibwa okusinga byabaddeko – Don Wanyama\nSubmitted by Stephen Kyeyune on Tuesday, January 10, 2017 - 14:27\nOmuwaabuzi wa Pulezidenti Yoweri Museveni ku nsonga z'amawulire Don Innocent Wanyama atendereza enkyukakyuka ezikoleddwa mukama we, mu kitongole ky'amagye kuba kigenda kuyamba nnyo, okukyusa eggwanga lino.\nOkusinzira ku kiwandiiko, ekyafulumiziddwa nga kiriko omukono gwa Pulezidenti, Maj. Gen. David Muhoozi yasikidde Gen Katumba Wamala nga ssabaduumizi w'amagye era yakuziddwa nga mu kiseera kino, general awadde emirimu.\nGen Katumba Wamala, awereddwa obwa minisita omubeezi ow’emirimu.\nMaj. Gen. Wilson Mbadi eyali omukumi wa Pulezidenti yalondeddwa okumyuka ssabaduumizi w'amagye.\nGen. Charles Angina, yalondeddwa okumyuka aduumira entekateka y'okulwanyisa obwavu mu ggwanga lino eya bonna bagaggawale.\nDon Nabasa yakuziddwa era mu kiseera kino coloneli awedde emirimu era yasikidde Muhoozi okuduumira ekibinja ky'amagye ekya Special Forces Group ekikuuma omukulembeze w'eggwanga lino.\nBrig Peter Elwelu eyagulidde erinya olw'okulemberamu okulumba olubiri lw'omusinga e Kasese omwafuira abasuuka 70, yakuziddwa era mu kiseera kino Maj. General, era y'agenda okuduumira eggye ly'oku ttaka.\nMutabani wa Pulezidenti Maj. Gen. Muhoozi Kainerugaba akyusiddwa era mu kiseera kino, yavunanyizibwa ku bikwekweto byona eby'amagye mu ggwanga lino n'abalala abangi abakyusiddwa.\nKu nsonga eyo, Don Wanyama agambye nti ekya Gen Katumba Wamala okumugya ku ky'okudumira amagye okumuwa obwa minisita kiraga nti akuziddwa era agenda kuyambako eggwanga lino, okulakulana nga bw'azze akola emirimu gye.\nMu ngeri y'emu agambye nti okutukiriza "Ekisanja akuna Muchezo" n'okutwala Uganda mu "middle income country", Gavumenti yetaaga abantu abalimu ensa okutwala ensonga mu maaso.


Bukedde Online - Entujjo USPA ya July nga 20\nEbyenjigiriza mu Uganda bwe bikyukamu yaakuweza...\nMuwanga Ssabbiiti pulezidenti w'ekibiina ekigatta bannamawulire abasaka eby'emizannyo ekya USPA\nABA USPA balangiridde olwa July 20 okusiimirako bannabyamizannyo abaakola obulungi mu 2018 ku ntujjo eya buli mwaka eya Nile Special – USPA Gala nga yaakubeera ku Imperial Royale Hotel.\nBirangiriddwa Pulezidenti Sabiiti Muwanga mu lutuula lwabwe kwe balondedde ttiimu y’eggwanga eya Cricket ku buzannyi bwa May.\nCricket Cranes yawangudde empaka z’ensi yonna ez’ekibinja ekyokuna n’adda mu kyokusatu kye yawandulwamu omwaka oguwedde mu nsitano eyali e Lugogo.\nCricket Cranes ewangulidde ku bubonero 390 n’eddirirwa Vipers SC eyawangudde liigi ya Azam Premier League efunye 305 olwo omusambi wa ttiimu y’abakazi eya Kawempe Muslim Tracy Jones Akiror n’akwata kyakusatu ku 295 ng’avuganyizza lwa kusinga bazannyi banne mu liigi y’eggwanga ey’abakyala mu mupiira ogw’ebigere.\nUSPA era basiimye omuddusi Moses Kipsiro eyakutte ekyokubiri mu misinde gya kiromita 10 mu Bungereza wamu ne ttiimu ya Kawempe Muslim eyawangudde liigi.\n“Entujjo tugitaddewo nga July 20 okujjukira olunaku kwe tuweereze emyaka 38 nga yawandiikibwa July 20 1970. Tuluddewo okusiima abawanguzi lwa World Cup n’ekisiibo bye tubadde twagala bisooke okukomekkerezebwa,” Muwanga bw’ategeezezza.\nBatongozza era enkolagana n’ekibiina ekuddukanya emizannyo gy’abaliko obulemu ekya Uganda Paralympics Committee (UPC) ekisabye bakiyambe okumanyika, okufuna abavujjirizi n’okubunyisa enjiri y’okunoonya abazannyi mu ggwanga lyonna.\nFred Sekitto omu ku baatandikawo USPA asiimye abagiddukanya okugikuuma n’okugaziya empeereza.\nLiigi ya Uganda eya Rugby etandise nabbugumu\nShafiq Kiwanuka alinze kavvu wa USPA


Ebaluwa ya Muyanja okuva mu America – Buganda teyefuga nga 8 October 1962 « BugandaWatch\nComments Off on Ebaluwa ya Muyanja okuva mu America – Buganda teyefuga nga 8 October 1962\nColumns, Culture, Headlines, Joe Muyanja, News, Opinion\nbaganda, britain, buganda, buganda independence, government, independence, kabaka, katikkiro, kintu, mengo, muteesa, news, Uganda\nNkulamusiza muto wange era nsubiira byonna bigenda bulungi. Naffe tubadde bulungi okujjako nti obudde butandikiriza okunyogoga mu matobotobo, era ka jacket sikyakaleka waka.\nNga bwenasuubiza, kankuwe bwiino ku nsonga y’amefuga ga Buganda (Buganda Independence) n’amefuga ga Uganda (Uganda Independence). Omulamwa guno mukulu kubanga buli Muganda kirungi abeere n’omukisa okumanya amazima amatuufu ku nsi ye ey’obusika engeri gye yatuuka mu matigga gerimu.\nAmefuga ga Buganda\nAmazima gali nti Buganda yefuga nga 1 January 1961 era olwa 8 October 1962 lwatuuka nga Abaganda bangi abamanyi nti ensi yaabwe erina n’ekitongle ekikola ku nsonga z’ebweeru (foreign affairs). Ebya 8 October byali bya kiguumaaza (propaganda) okukweeka amazima nti Abangereza batiisatiisa n’okukaka Buganda okwegatta ku mawanga amalala okukola Uganda.\nOkutangaaza obulungi, kankuviire mu 1945-1955 nga Ssematalo II (World War II) awedde. Abantu abaali mu matwaale (colonies) g’ensi za Bulaaya (Europe) mu Africa bwebamala okwetegereza ebyaali mu lutalo, batandika okwegugunga n’okukayanira okwefuga (independence).\nMu East Africa, Abangereeza bayagala okugatta amawanga agaali mu Kenya, Uganda ne Tanzania eza leero, bazimbemu ensi emu eya East Africa. Wabula Ssekabaka Muteesa II yakigaana nga 30 November 1953. Yajjukiza Governor Andrew Cohen nti Abangereza baakola endagaano ne Buganda mu 1894 okugiwa obukuumi nga ensi eyetongodde (protectrate). Era Abaganda baali tebakirizza kugikyusa. Muteesa bamukwaata kw’olwo nebamutwaala butereevu mu buwanganguse (exile) e Bungereza.\nBungereza yagezaako okusaawo Kabaka omulala, nga eyambibwaako Katikkiro Paulo Kavuma n’abakungu e Mengo, Latima Mpagi ne Matayo Mugwanya, naye Abaganda ababulijjo bekolamu omulimu nebabalemesa. Abangereza bakomyaawo Muteesa mu July wa 1955 era Kavuma, Mugwanya ne Mpagi bagobwa e Mengo.\nGhana bweyafuna obwetwaaze mu 1957, Bungereza yasuubiza okuta amawanga amalala mu 1960-65. Buganda yasalwo mangu ku nsonga eyo era nga 23 September 1960 Olukiiko lwa Buganda lwayisa ekiteeso nti Buganda egenda kwefuga nga 1 January 1961. Balonda akakiiko era nebalagira Katikkiro Mikayiri Kintu akakulembere okutegeka ekirangiriro ekitongole.\nNga 6 October 1960, Katikkiro Kintu yawandiikira Queen mu butongole okumuteeza nti Buganda esazeewo okwefuga. Abangereza baleeta magye ga Queen e Jinja nawalala era nebatisatiisa okugakozesa ssenga Buganda tebisazaamu. Naye nga 31 December 1960, Olukiiko lwa Buganda era lwayisa ekiteeso ekyasalawo okwefuga. Abakiwagira baali 79, abaakiwakanya 8, ate 1 (Abubaker Kakyaama Mayanja) nagamba nti ye talina ludda.\nBuganda yalangirira nti yefuze nga 1 January 1961 era yaweereza abakungu okukola enteekateeka z’okuggulawo ebitebe bya embassy mu Bungereza, Egypt, India ne USA.\nBungereza yasomoozebwa nnyo kubanga yali ebuliddwa eky’okukolera ebitundu ebilara ebyaali ebinafu ennyo nga Buganda egenze yokka. Kyebaava basalawo okukola buli kisoboka okubonereza Buganda, ereme kuddayo kugezaako kubaswaaza.\nBanyigirizza nnyo Muteesa ne Mengo bagende okuteesa n’ebitundu nga Ankole, Bunyoro, Acholi, Busoga, nebirara, mu Bungereza. Mu September 1961, emyeezi 8 okuva nga Buganda yefuze, Kabaka n’abakungu be Mengo bagenda e Lancaster mu Bungereza, nga Abangereza bwebabasaba.\nMu Lancestar, ewala okuva awaali Olukiiko lwa Buganda olwalina ennyo omugongo, Abangereza, nga bayambibwaako Emmanuel Bijugo Lumu, Aloysius Darlington Lubowa, Abu Mayanja, Luyimbazi Zaake, ne William Kalema (abamu kubano nga basinziira mu Kampala) basobola okukaka n’okuwubya Muteesa nakiriza nti Buganda yegatte ku balala okukola Uganda. Wadde nga Katikkiro Kintu yagezaako nnyo okukirwanyisa n’okubalabula obulabe obwakirimu.\nKyewuunye Namayega, endagaano ya 8 October 1962 bulijjo gyetumanyi nti yali yakwefuga kwa Buganda, amazima gali nti yali ya kuwanika mikono (surrender agreement). Ekyaddirira ye kawefuube w’okutugumaaza (propaganda), nti Buganda yasalawo kyeyagalire okuyingira mu Uganda. Biringa bino ebya MOU Yoweri Museveni ne Katikkiro Mayiga gyebakaka ku Kabaka Mutebi mu 2013, oluvanyuma nebatandika okutugumaaza nti ebintu bya Buganda ebyabbibwa bikomyeewo.\nOkwefuga kwa Uganda\nEbitundu nga 90% obugagga bwa Uganda mu 1962 bwaali mu Buganda era okukulakulana okutono okubaddewo awalala okusinga kuvudde ssente za foreign aid ne bana Uganda okunyaga ebya Buganda nebatwala ewaabwe. Mu ngeri eyo kyetuyita okwefuga kwa Uganda kirabika gwali mukolo gwa Bangereza kukwasa batali Baganda buyinza okumenya Buganda.\nNamayega, nze siraba Baganda kyetufunye mu kwefuga kwa Uganda. Mpozzi okuzibula amaaso g’abamu kuffe netutegeera empalana n’obukyaayi balirwaana baffe byebatulinako. Anti okuva mu 1962, tubalwanidde entalo ze mundu n’ezobyobufuzi. Tubawadde obubudamo ne scholarships. Bo mu kutusasula batunyazeko ettaka lyaffe, batusosodde mu mirimu, batulemesa okukola business, batwavuwazza, batuletedde empisa ez’ekigwenyufu, banafuyizza ebika byaffe, ate batutta buli kakisa kebafuna.\nMuto wange, bulira abaana amazima nti Buganda yefuga 31 December 1961 era newambibwa mu ndagaano ya 8 October 1962.


Bukedde Online - Omuwala alumirizza owa Bajjo events okumuzaalamu omwana n'atamulabirira\nYeekandaggidde ku kkooti e Nabweru lwa kuyimbula eyamubba\nOmwana w'omukozi wa URA bamuwambye e Ntebe\nOMUKAZI alumirizza omutegesi w’ebivvulu ow’erinnya , Andrew Mukasa amanyiddwa nga Bajjo Events okumuzaalamu abalongo n’abamulekera nga Mathias Walukagga bwe yabadde akoze ku yaaya gwe yazaalamu omwana.\nMukasa owa Bajjo events. Ku ddyo ye Nabakembo alumiriza Mukasa okumuzaalamu omwana n'atamulabirira\nNnaalongo Tihan Nabakembo abeera e Ntinda agamba nti Andrew Mukasa owa “ Bajjo Events” yamuzaalamu abalongo omuwala n’omulenzi nga kati ba mwaka gumu n’emyezi esatu wabula n’abandekera ng’agaanye okubalabirira ate naye bamulemeredde. “Tubeera mu kukaayana nga lw’abeera ampadde mu wiiki, ampa 20,000/-.\nAbaana bwe balwana tampa za bujjanjabi, ez’ennyumba tazimpa n‘ebirala.\nNatuuka ekiseera ne mubuuza ekimugaana okulabirira abaana be yeezaalira n’anziramu nti tabeekakasa.\nNamusaba tugende babakebere ate era n’agaana.’ bw’atyo Nnaalongo Nabakembo bwe yategeezezza Bukedde.\nOyinza okugenda mu ddwaaliro ng’abaana balwadde bwe bamala okubajjanjaba n’omukubira essimu n’omusaba ez’eddwaaliro n’akuvumaavuma ng’alinga avuma kawalake wenna n’oswalaswala.\nNamusaba aleete ekitundu kya ssente nange ntetenkanye tutwale abaana babakebere omusaayi akikakase nti babe era nakyo n’akigaana.\nN‘olwekyo nsaba minisita Florence Nakiwala Kiyingi ow’abavubuka n’abaana anyambe ku taata w’abaana bange bano kubanga nze annemeredde.\nEnnamba gye yatuwa eya 166 abakyala abazadde mu basajja ne bagaana okubalabirira ngikubako naye yannema okuyisaamu. Naye nange nsaba annyambe nga yakola ku nsonga za Aisha Namugerwa.\nWiiki ewedde, Nakiwala ne minisitule y’ekikula ky’abantu yassa akazito ku Walukagga olw’okwegaana omwana gwe yazaala mu yaaya, Aisha Namugerwa eyali amukolera mu makage e Maya okukkakkana nga bamututte mu kkooti e Nakawa gye yamukkiririza.\nBajjo bwe yatuukiriddwa yagambye nti; Kati oba azze mu mawulire…, mmwe aba Bukedde oba mmwe muzaala abaana abo mumuyambe mwe muba mubalabirira.\nAbeere w’amazima oba simuwa ssente, lwaki yeegaana era bwemba simuwa ssente, ate agamba atya nti muwa 20,000/- buli wiiki, ezo zo si ssente? Bwe yabuuziddwa oba yamwagalako yagambye nti; Haa nze abakazi njagadde bangi tosobola kumbuuza kibuuzo ng’ekyo naawe obimanyi eby’abasajja.\nN’abakazi abamu sibajjukira na kubajjukira.\nNnaalongo Tihan Nabakembo


Bukedde Online - Bryan White bamuwadde ennaku 14 okwewozaako ku musango gw'obukadde 135 ezimubanjibwa\nAkyazizza Omuzungu ewa Ssenga we, n'adduukirira ekyalo\nNzija ku bwa Loodi Meeya - Nabilah Nagayi\nOMUGAGGA Bryan White (Brian Kirumira) ne kkampuni ye eya Bryan White Foundation, kkooti ebawadde ennaku 14 zokka okuwaayo okwewozaako kwabwe mu musango gw'ebbanja gwa bukadde 135 ezaasigalayo bwe baamuguza weema.\nOmulamuzi Anna Mugenyi owa kkooti enkulu etawulula enkayana z'ebyobusuubuzi mu Kampala yawadde ekiragiro kya Brian White ne kkampuni ye okuteekayo okwewozaako kwabwe mu nnaku 14 zokka oluvannyuma kkooti etandiike okubatabaganya.\nMajjanja yalaba embeera egaanyi ekiwejjowejjo ng'ali mu kkooti ng'ayita mu kkampuni ye eya Majjanja & sons company Ltd ng'omusango guli ku fayiro nnamba CS 137/19.\nNawawaabira Bryan Kirumira amanyiddwa nga Bryan White, dayirekita mu kkampuni ye eya Bryan White Foundation ne Nicholas Muwanguzi owa Wald electronicis.\nAkikkaatiriza nti nga February 5 2019 Majjanja ng'ali ne banne bagenda mu kyalo e Busunju Kikandwa Mityana nga bagenze kubanja ssente kyokka babasiba busibi ku poliisi y'e Busunju oluvannyuma ne batwalibwa ku poliisi e Mityana gye babaggulirako omusango gw'okukozesa olukujjukujju ne bamuggyako ssente oluvannyuma gye babateera ku kakalu ka poliisi.\nNga Bryan White yekwasa nti omutindo gwa weema gwali mubi nnyo nti yaziteeka mu musana ennaku bbiri ne zitandika okuggyamu ebituli wabula fayiro bwe yatwalibwa ew'omuwaabi wa gavumenti okubawabula wabula nalagira bagiggale kuba omusango guggwa mu nsonga za ngassi.


Ffe tumuwerekeddeko kyokka. Ochola yegaanyi eby'okukwata Bobi Wine. - Watchdog Uganda\nSSABADDUMIZI wa Poliisi ,Martin Okoth Ochola avuddeyo neyesammula ebigambibwa nti Poiliisi ekutte omubaka wa Kyadondo East Robert Kyagulanyi Sentamu, nagamba nti zino zibadde ngambo ezibungesebwa abatagaliza kitongole kya Poliisi kyakulembera.\nBwabadde ayogera mu mboozi eyakafubo ku radio emu mu Kampala Ochola ategezezza nti tewali akutte mubaka Kyagulanyi, okujjako kyebakoze kwe kumuwerekerako, n’okumusobozesa okudda obulungi mu maka ge, agasangibwa ku mutala Magere mu Wakiso.\nKyokka kitegerekese nga Kyagulanyi olubadde okutuuka ku ttaka lya Uganda nga ava mu nnyonyi ye kitongole kya Kenya Airways atambuddeko akabanga katono n’akwatibwa, natwalibwa ku Poliisi ye Kasangati gye bamujje ne bamuzza mu makaage e Magere.\nWabula oluvanyuma Kyagulanyi asisisnkanye abawagizi be mu makaage.\nPreviousOfwono Opondo thanks Bobi Wine for cooperating with security\nNextGen Elly Tumwine accuses media of causing insecurity


Bannayuganda abakolera e Boston mu Amerika babanguddwa\nBANNAYUGANDA mu kibuga Boston mu Amerika bongedde okulaga obumu n’okulumirirwa omutima gwa Uganda bwe beegasse ne basomesebwa ku ngeri gye bayinza okukulaakulanya ensi yaabwe.\nBakiriziganyizza nti buli munnayuganda alinayo emikwano mu America egisendesende okusobola okuyambako okukulaakulanya eggwanga lyaffe nga baleeta ssente n’okuyamba abali mu buzibu.\nOmu ku bakwanaganya enkola eno Mw. Musa Majoba enzaalwa y’eMukono kyokka ng’alina n’amaka mu Kampala yategeezezza nti ku lukomo lwa ssimu nti amaanyi bagenda kusinga kugassa ku kuyamba abali mu bwetaavu naddala abalwadde ba kansa, emitima ,okuwa abaana sikaala, okuyamba ku mirimu gya Kabaka wa Buganda saako okuwagira ebibiina nga ebya Rotary ebigatta abantu abangi.\nMajoba yagambye nti baatandika dda okukola emirimu egyenjawulo nga okulwanirira bannayuganda abali ebweeru w’eggwanga nga bayita mu Ugandan Whistle blowers association okulaba nga tebatuusibwaako bizibu era ebintu babikola mu mateeka.\nMajoba yagambye nti bangi ku bannayuganda bwebatuuka ebweeru beerabira okukomyaawo ssente mu nsi yaabwe ekintu . “twagala abantu baleete ssente mu ggwanga. Bajje bagule ettaka bazimbe amayumba, bakole faamu n’okusitula famire zaabwe” Majoba bweyagambye.\nYategeezezza nti nabo bateekwa okwenyigira mu kuwagira emirimu gy’obwa Kabaka okulaba nti busituka ate balowooze ne kukukomawo ekka okulaba ebyaalo gyebazaalibwa n’abantu be baaleka mu bitundu bwe bafaanana ne webatuuse nabo mu kwekulaakulanya.\nYagambye nti bangi abaasigala mu Uganda baagaggawala ate abalala baavu beerya nkuta nti munnayuganda abeera mu Amerika bwatunuulira embeera y’abantu be afuna ekifananyi ekirungi wa waasobola okutandikira n’okukola.\nBammemba mu lukiiko baamuwagidde ne bategeeza nti abamu baatandika dda okuwagira emirimu egyenjawulo mu ggwanga naddala egy’obwakabaka era ne bakkiriziganya okweyongera singa naye ayongera okubakwanaganya.


Poliisi ekutte abantu 7 abagambibwa okukukusa ebiragalalagala ku kisaawe - Radio Simba, The Best Luganda Station in the World !\nPoliisi ekutte abantu 7 abagambibwa okukukusa ebiragalalagala ku kisaawe\nPoliisi ku kisaawe Entebe ekutte abantu 7 lwa kukukusa biragalalagala. nesobola okuzuula kiro 16 eza Heroin. Amyuka omwogezi wa Poliisi mu Kampala n’emiriraano Luke Owoyesigire akakasizza kino nategeeza nti abamu ku bbo bakozi ku kisaawe ky’ennyonyi Entebe nga bakola nga ba Clearing Agents.\nBano kuliko Nansamba Zam Salim 28, nga musuubuzi era omutuuze w’e Kawempe-Kulukadde, Luwemba Andrew Kwagalakwe 32, nga Clearing Agent akola ne Kkampuni ya Confanent consult Co. Entebe nga mutuuze w’e Lugonjo Nakiwogo Zone, Musinguzi Elly 53, Clearing Agent owa Kkampuni ya Answer Agencies clearing firm nga mutuuze w’e Kabojja Kyengera mu Wakiso ne Matcha Lobato Manbacar Munnansi wa Burundi nga alina ebiwandiiko bya Belgium.\nPoliisi egamba nti nga 09 – May – 2019, bafuna obubaka okuva mu Das Cargo Export nti waliwo omugugu ogulimu engato z’amasanda, ‘craft open shoes’, ‘craft lady’s handbags’, ‘beads’ n’ebirala nga birowoozebwa okubeeramu ebiragalalagala ekyabaleetera okukwata Nansamba Zam Salim, eyali abiweereza ne Luwemba Andrew, Clearing Agent, Poliisi y’okukisaawe yategeezeddwa nekwata engatto emigogo 30 mweyasanze kiro 6 eza heroin.\nPoliisi era egamba nti era nga 11-May-2019 yatemezeddwako aba Das Cargo Export nti waliwo omugugu ogwabadde gutwalibwa mu Liberia nga mulimu obusawo bw’abakazi, ensawo eziweekebwa wamu neza bakyala nga zirowoozebwa okubeeramu ebiragalalagala nga kigambibwa nti byali bikoleddwako Clearing Agent amanyiddwa nga Musinguzi Elly nga gwali gwa Agnuwa Theopius, munnansi wa Nigeria eyadduse. Omugugu bwegwasumuluddwa ku nsawo 60, 45 zasangiddwamu ebbaasa nga zirimu ebintu ebirowoozebwa okubeera ebiragalalagala nga biweza kiro 6\nAbayizi babanguddwa mu by’obulimi n’obulunzi.\nKitalo! Omutuuze akubiddwa amasasi e Rubanda\nAba Nigeria bakubye eyaliko Vice President Ike\n· August 22, 2019 ·1 min read\nMinisita Nantaba yadduka mu ggwanga – Hon. Mugume\nPrevious Minisita Okello Oryem ne Mukyala we bakulisizza Sipiika eddwaliro\nNext Abatuuze e Iganga bakedde kwekalakaasa lwanguudo mbi\nAbayizi babanguddwa mu by’obulimi n’obulunzi. radiosimba.ug/abayizi-babang…\nKitalo! Omutuuze akubiddwa amasasi e Rubanda radiosimba.ug/kitalo-omutuuz…\nAba Nigeria bakubye eyaliko Vice President Ike radiosimba.ug/aba-nigeria-ba…\nMinisita Nantaba yadduka mu ggwanga – Hon. Mugume radiosimba.ug/minisita-nanta…\nAbout 3 days ago from Radio Simba - Ennene 📻📻's Twitter via Simba Updates\nObwakabaka busisinkanye abakulu b’Ekitongole kya Wells of Life radiosimba.ug/obwakabaka-bus…\nMulekerawo okutulugunya abavubi – Kadaga


Bukedde Online - Lil Pazo eyayimba 'Genda ogule emmotoka' atobye n'ensi\nBebe ne Sheebah n'era beefuze awaadi za Hipipo abayimbi abalala ne beemulugunya\nKoffi Olomide akubye abadigize omuziki n'a...\nYasooka kuweereza mmere, n’avuga bodaboda, n'akola ku bw'asakikaali oluvannyuma n'adda mu butembeeyi obwamusibya emyezi esatu e Luzira\nLil Pazo ng’ali ku mmotoka gye yaguze. Wansi ng’avuga bodaboda gye yatandikirako.\n“Genda ogule emmotoka, oleme kufa nga toguze ku mmotoka. Genda weewole emmotoka, oleme kufa nga tovuze ku mmotoka…….” Bino bye bimu ku bigambo ebiri mu luyimba lw’omuyimbi Lil Pazo olutakyava ku mimwa gy’abantu.\nYe olutalo alulinnyeeko era w’osomera bino nga yeeyiyemu mmotoka ekika kya Noah mwatambulira kati. Lil Pazo y’omu ku bavubuka abaleese amaanyi mu nsiike y’okuyimba.\nAgamba nti bwe kuba kutambula kati ali yadde yaddeko kubanga gyenvudde we tanyuma era akoze emirimu egiwerako ne bigaana nga kati essuubi lisigadde mu kuyimba.\nOkukola oluyimba ne lukwatayo, Pazo agamba nti kubadde kutoba ng’ayita mu bulamu obw’okweyiiya bwawangaaliddemu nga n’ekimu kw’ebyo byatagenda kwerabira, lwe lunaku basajja ba Jennifer Musisi lwe baamuyoola ng’atembeeya ne bamukuba mu kkomera e Luzira n’amalayo emyezi esatu.\nWabula oluvannyuma lw’okukwatagana ne Godfrey Bulesa gw’ayogerako ng’amufudde ky’ali era akolanga maneja we, Pazo asobodde okugezaako okutuuka ku ntikko.\nLil Pazo ng’azannya Ludo ku kyalo gye bamuzaala.\nLil Pazo y’ani?\nAmannya ge amatuufu ye Yasin Mukasa. Alina emyaka 25 ng’era mutabani wa Muky. Sabirina Nakacwa n’omugenzi Sulaiman Ssezibwa ab’e Jongoza mu Kaliisiizo - Masaka.\nNasomako ne mbita\nBw’omubuuza ku by’okusoma, asooka kugamba nti lwaki ebyo tetubireka.\nAgamba pulayimale yagisomera Kabingo Primary School ate siniya n’agenda ku Beteremu Secondary e Rakai gye yakoma mu S3.\nNg’eby’okusoma bigaanye mu 2007, Pazo agamba mukulu we Muzamiru Kakeeto yamukwata ku mukono n’amuleeta e Kampala aweereze emmere mu kawooteeri ka mukyala we e Luzira.\nWabula olw’obusente obutono bwe yali afuna nga tebumumazaako, ‘eby’okuvuga’ emmere yabivaamu. Wano yasibira Kawempe ku Keti - Falawo gye yafuna omulimu gw’okukola mu bajjiro.\nEby’embi waayita akaseera katono eyali mukama we n’agenda e Juba n’ekibanda n’akitunda.\nPazo ng'ali ku bodaboda\nMu 2009, Pazo eyali atandise okutereera, ensi yaddamu okumunyiga olw’omulimu okuggwaawo era wano mu kutetenkanya okw’amaanyi yasalwo okunoonya omugagga amuwa pikipiki atandike okuvuga bodaboda.\nOlw’okuba mu kiseera kino yali atandise okulowooza ku ky’okutumbula ekitone kye eky’okuyimba, Pazo eyali akolera ku Lumumba Avenue okuliraana situdiyo ya D - Records n’olumu ng’agobera Lugogo kumpi n’ekitebe kya New Vision ng’atambuza bannamawulire n’abayimbi era bano bamuyambye okutumbula ekitone kye.\nNg’ayambibwako Rinex eyamukwatira amaloboozi ku bwereere, yaddamu oluyimba lwa ‘Munnaffe otulabyeko’ olwa Basudde kwe yatandikira.\nOlw’obudde obungi bwe yamalanga mu bayimbi ne ku situdiyo byamulemesa okuvuga boda n’atuuka ekiseera nga ssente zaatekeddwa okuwa omugagga teziwera ne bamugoba.\nYafuna omulala kyokka naye embeera yali y’emu.\nLil Pazo agamba nti emikisa egimutuusizza ku ntikko agiggya wa Msgr. Ngobya.\nMu 2011, Pazo eby’okuvuga boda yabivaako n’atandika okuyimba kaliyoki era wano yasibira ku Eden Service Park e Bwaise gye yasanga bakazannyirizi nga Godi Godi, MC Kapale n’abalala kyokka yakolerayo akaseera katono n’avaayo.\nNg’akyayiiya ekiddako, Pazo yafuna omugagga eyamuwa omulimu gw’okukuuma amaka ge yali azimba e Buziga ng’amuwa 250,000/- buli mwezi. Olwawezaawo ssente n’akola vidiyo ya ‘‘Munnaffe otulabyeko’’.\nKyokka olw’okuba ssente zaali ntono n’omutindo gwa vidiyo gwali mubi. Wabula kino teyakitwala nga nsonga olw’essanyu lye yalina okukola vidiyo ye esooka mu bulamu.\nWadde ng’oluyimba terwamanyika, kino akitwalanga kya magero kubanga lwamuggulirawo ekkubo okukolagana ne bassereebu.\nOluvannyuma yayingira ekibiina kya ‘Back to Life’ ne yeegatta ku Ziza Bafana era lumu yali ayimba mu kifo ekimu ku lw’e Salaama, Bebe Cool eyaliwo n’aluwulira n’amuyita ng’avudde ku siteegi n’amwebaza okuyimba obulungi n’ampa n’omulimu mu Gagamel okubeegattangako buli Lwakubiri ku bbaala ya Amnesia we baali bakolera kyokka eby’omusaala byali bizibuzibu.\nMu kiseera kino Rinex eyali amaze okufuuka mukwano gwange yava mu D-Records n’akola Power Records e Luwafu.\nKino kyanyanguyiza obulamu nga bamponyezza olugendo okuva e Buziga okudda mu kibuga okukendera.\nLil Pazo ng’ali n’abavubuka be abamuyambako okutambuza ekintu.\nEno gye nasanga ne Barbie J ne musaba annyingize mu kibiina kye. Yasooka n’anzalawa kyokka ne bamumatiza nti omuziki ngusobola n’ampa omukisa era eno gye nnasanga abayimbi nga Dr. Bitone, Natty Nethan, New York ne Pulodyusa Zion k.\nNakola omukwano ku Zion K era bwe yali agenda mu Sipapa Entertainment nange n’antwala ewa Sipapa.\nEno nnatuukira mu situdiyo era Sipapa olwawulira bye nnyimba n’ampa omulimu. Kino kw’ali kulinnyisa myuziki wange n’okukyusa obulamu bwange okuva mu kubonaabona.\nYanfunira ba pulodyusa ab’amannya okukola nabo okwali: Washington (gwe nakola naye oluyimba lwa ‘Muwala wa caayimaani’, Isma Pulo ne nkola naye ‘Biva mu ntuuyo’ wamu n’okumpangisiriza ennyumba. Kyokka wadde Sipapa yali antadde mu bulamu obweyagaza, navaayo olw’embeera eyakasoobo gye yali atambuzaamu myuziki wange ng’ate ndaba nali nkoledde.\nZion K eyandeeta ewa Sipapa bwe yavaayo nange ne mugoberera kyokka ebintu ne binneefuulira olw’obutaba na ssente era myuziki wange yeesiba eby’okuyimba ne nsooka mbivaako ne nnoonya ssente.\nNasibira mu Owino ne ntandika okusuubula obusawo bw’abakazi nga mbutembeeya mu Kikoni ne Makerere.\nLil Pazo ng’alaga omuzigo waasula ku Salaama Road.\nBamusiba e Luzira\nKu ntandikwa ya 2016, Pazo yali atembeeya obusawo okumpi ne Garden City, abaserikale ba KCCA ne bamukwata.\nBaamutwala mu kkooti ya KCCA eyamusindika mu kkomera e Luzira ne yeebakayo emyezi esatu.\nAkola oluyimba olwamutunda Ng’avudde e Luzira, yeenenya omulimu gw’obutembeeyi n’addamu okuyimba. Yaleeta ‘Mundu zivuge’ olwamutunda mu bantu.\nKuno kwe yazizza ‘Genda ogule mmotoka’ olumuwanise mu bire. Oluyimba luno lumukwatako ne mikwano gye “Omuzungu agamba emmotoka y’embalaasi y’omwavu.\nMukwano gwange Cool Bantu omugagga w’e Masaka yamubbako omukazi lwa mmotoka anti nga tagirina ate ng’omukazi agyagala nnyo.\nLumu Babie Jay nnamusaba anjazike ku mmotoka ηηenderemu e Nakiwogo okuyimba n’agaana ekintu ekyannuma ne nkolima nga hhamba lumu nange nja kugula eyange.\nBwe natunuulira embeera eno kwe kuwandiika oluyimba luno.\nLil Pazo (ku kkono), maama we ne baganda be nga bakyali bato.\nEnnyimba empya z’aleese;\nBirevu lwe yakubye ne Gravity omutujju.\nMuliro ne Tipswizy\nMake up ne Mikie Wine\nAbasajja twagala ebitiibwa Ssenyiga, Maama, Omukazi omunyankole,\nEmbwa eyerabira eyagiyola,\nTonkooya ne Serena Bata. Kampala ne Cool Banti.\nOLUYIMBA NGA BWE LUGENDA\nMoskhan eno nkadde nnyo eneeyaka? Hee… eyase Lil Pazo etandike Pro clock records Moskhan tutuuse wano.\nGenda ogule emmotoka, oleme kufa nga toguze mmotoka. Genda weewole emmotoka, oleme kufa nga tovuze mmotoka.\nLil Pazo ng’ayimiridde ku mmotoka ye ey’ekika kya Noah gye yaguze.\nGisasule ku kibanja mpola basigaze kaadi ojimaleyo mpola. Newankubadde lubalusewa kasita ntuuka e Namasuba ku mwala. Obulamu bw’okunyoola enkata nga bunyuma obulamu bw’okunyoola enziga.\nAbakazi baagala nzirusi ng’ogivuga n’omutuzaako ne ku boneti, bakukubeyo ne ka ‘selefi’ e Ntinda bateekemu ka dikini sifuddeeyo ku banjogerera mbu tannazimba kyokka kati agula mmotoka, gwe ssente zo waazigulamu ttaka, ezange naziguzeemu mmotoka … haha….\nEmikisa gya faaza Ngobya voom voom giwulire bwetokota Hihi…. Nsabira Bukalango ku wiikendi kigweera Mulungo.\nAbakazi bankuba kuba obulipo nga bansaba mbatwaleko eyo mu kidongo, engoye tugolola buno obukindo bo ne bateekamu engatto za kakondo hee… ate sigaba bisumuluzo okugikuwa afazaali nkuvugako hee….\nAtamanyi bulumi bwa mmotoka yanyiga nga tomwazise mmotoka… aha…n’ebirala.\nGenda Ogule emmotoka\nMukole ebitaabasuuze bubonero\nTemutwala situleesi ya mirimu waka


Bukedde Online - Ebigambibwa okuba ebyokoola bisasamazza ab'e Kigunga - Mukono\nEbigambibwa okuba ebyokoola bisasamazza ab'e Kigunga - Mukono\nEnte 2,000 ze zifa buli mwaka mu kyeya e N...\nOmusaayi ogumansiddwa ku luggi lw'omutuuze nga kuliko ebbaluwa etiisatiisa okufa okumusemberedde bisattizza ab'e Kigunga\nOmutuuze ng'ali ku mulyango gwa Mbabazi we baayiye omusaayi\nAbatuuze ku kyalo Kigunga mu munisipaali y'e Mukono baguddemu ekyekango oluvannyuma lw'omuntu atannategeerekeka okuteeka ebigambibwa okuba ebyokoola mu mulyango gwa mutuuze munnaabwe Denis Mbabazi.\nBano baasanze omusaayi n'omusaalaba nga guwandiikiddwaako ebigambo nti, "Death on time" ekyaleese okutya wakati w'abafumbo ababadde bapangisa ku mizigo gya Sowali Maseruka.\nDenis Mbabazi, akulira ebyokwerinda mu kkolero ly'emmere y'enkoko eya Biyinzika yannyonnyodde nga bwe yasoose okuwulira oluyoogaano wabweru w'omuzigo gwe ekyamuwalirizza okuggulawo oluggi era kwe yakubye amaaso.\n"Nakomyewo ku ssaawa nga munaana ez'ekiro nga bulijjo wabula sirina kye nasanzeewo. Siyinza kuteebereza ayinza okuba nga yakoze kino kubanga sirina ntalo na bantu ku kyalo kino wadde ku mulimu gye nkolera. Ndi musajja mukkiriza era tewali kigenda kuntuukako," Mbabazi bwe yannyonnyodde.\nOmusaayi ogulimu omusaalaba okwawandiikiddwa obubaka obutiisatiisa okufa\nSsowali Maseruka, nannyini nnyumba yategeezezza ng'omu ku bapangisa be bwe yaddukidde gy'ali n'amutegeeza nga bwe wabaddewo ekitali kituufu ku bafumbo bano olw'okulaba omusaayi nga gufubutuka mu nnyumba era awo we yakubidde Poliisi ne Ssentebe w'ekyalo okujja okulaba ekibatuuseeko.\n"Ffe twalowoozezza nti, baabadde bettidde mu nnyumba era ye sitatimenti gye twawadde poliisi nga tennatuuka. Ekyayambye nti, Poliisi yaluddewo okutuuka era oluvannyuma lw'oluyoogaano baatuwulidde ne bafuluma nga tebalina buzibu," Maseruka bwe yategeezezza.\nSteven Wangula, Ssentebe w'ekyalo kino yagambye nti, aludde okulaba ebikolwa nga bino ebyokweraguza ku kyalo kino n'asaba abatuuze okwewala ennyombo ku bantu n'okukozesa okusirika ng'ekyokulwanyisa okwewala ebintu ng'ebyo.\nOno yateeberezza okuba nti ebintu bino byakoleddwa omu ku bantu Mbabazi baakola nabo mu kkampuni ya Biyinzika olw'empalana z'emirimu ezitaggwa mu kkampuni nga zino.\nDeath on time\nAbangisizza ab'emmundu okumuttire omusuubuzi\nHajji akedde okugenda okusaala emmotoka emukubye n'afiirawo


Bukedde Online - Mutumbule emizannyo - Ssekandi\nSsekandi asabye ku mupiira gw'abawala\nSsekandi ng'akwasa abawanguzi ekikopo.\nOMUMYUKA wa Pulezidenti Edward Kiwanuka Ssekandi akubiriza abakwatibwako okwongera amaanyi mu kutumbula omuzannyo gw'okusamba omupiira gw'abawala ogw'ebigere ng'agamba nti gwongedde okukwata akati ennaku zino ng'ogw'abasajja.\nSsekandi yawadde eky'okulabirako nti ky'ekiseera okutandikawo ‘akademe' ezitendeka abawala abato okusamba omupiira kyongere mu kunoonya ebitone mu ggwanga.\nBino yabyogeredde mu kuggulawo empaka z'emizannyo gy'abavubuka mu Bukoto Central e Masaka egya ‘Edward Kiwanuka Youth Sports Tournament'.\nAbavubuka nga 1,000 okuva mu maggombolola Kyesiiga, Kabonera ne Kyananamukaaka e Masaka beetabye mu mizannyo egyakomekerezeddwa ku ssomero lya St. Pius Primary School e Buliro mu ggombolola y'e Kyesiiga.\nEmpaka zino zaabaddemu abavubuka abalenzi n'awala okusamba omupiira, okubaka,okuvuga obugaali n'emirala. Era abawanguzi mu mupiira baafunye ekirabo kya 500,000/- emijjoozi, emipiira esatu n'emidaali.Abawangudde okubaka bafunye 400,000/-, ate eyawangudde empaka z'obuggaali n'afuna 300,000/-\nSSekandi yagambye nti omupiira gw'ebigere gwe gumu ku mizannyo egisinga okulabwa abantu mu Uganda era abawala abagusamba tebasaanye kulekebwa mabega.\nYebazizza akulira kkampuni ya ‘ Xabo Group of Companies, Dr. David Alobo, olw'obuyambi bwe yawaddeyo mu kutegeka empaka ezo ezakung'anyzizza abavubuka okuva mu bitundu by'e Bukoto.\nSsekandi yagambye nti ebyemizannyo bikola kinene mu kukuuma abantu nga balamu bulungi mu mibiri kuba bibagobako endwadde . N'agamba nti ng'ogyeko ekyo ebyemizannyo era bireeta ensimbi nga kati bisinga n'emirimu gy'abasiba amataayi kwe kutemya ku bantu okutandikawo ‘akademe' z'okutendeka abawala okusamba omupiira kuba n'ogwabwe gutandise okujjumbirwa.\nDr. David Alobo yagambye nti musanyufu olw'abavubuka okwenyigira mu mizannyo gino nga bayitira mu kibiina kya ‘Bukoto Central Youth Link' era n'asiima Ssekandi olw'okuyamba b'e Bukoto okutumbula ebyenfuna.\n‘Edward Kiwanuka Youth Sports Tournament’\nSt. Pius Primary School\nAb'e Kyotera bawabudde M7 ku kidyeri kye yasuubizza ab'e Nangoma\nMeddie Ssentongo apondoose n'asaba okuteesa n'Omuzungu\nOmugagga Drake Lubega akubye Omuzungu Greenhalgh mu mbuga


Bukedde Online - Poliisi ezinze entujjo y'abaseegu e Kireka: Ekutte 21 ababadde bazina nga bali bukunya\nPoliisi ezinze entujjo y'abaseegu e Kireka: Ekutte 21 ababadde bazina nga bali bukunya\nEntujjo eno eya “Sex Party” yabadde ku Tower Guest House e Kireka ku luguudo lw’e Kasokoso ku Lwomukaaga ekiro. Ekifo kyajjudde ne kibooga.\nAbamu ku bawala abaabadde mu kimansulo e Kireka.\nABAATEGESE entujjo y'abaseegu e Kireka baasoose kuyisa birango nga bayita abaagala okwesanyusa mu mukwano. Okuyingira ng'osasula 50,000/- ezikutwala mu kifo ky'abakungu (VIP) ate abalala 30,000/-.\nEntujjo eno eya "Sex Party" yabadde ku Tower Guest House e Kireka ku luguudo lw'e Kasokoso ku Lwomukaaga ekiro. Ekifo kyajjudde ne kibooga.\nMwabaddemu abawala abazina ekimansulo, abazze okulaba n'abaagenze okwesanyusa nga basasula abawala okwegatta nabo. Kyokka poliisi yabazinze mu ttumbi n'ekwata abawala 21 n'abasajja mwenda abagambibwa nti baasangiddwa mu kikolwa.\nAbalala badduse. Ekifo kino kirudde nga kikolerwamu emyoleso gy'obuseegu. Kigambibwa nti ne mu kalantiini ya corona kyasigala kikola.\nABAAKWATIDDWA BAGGALIDDWA KU POLIISI Y'E KIRA\nOmwogezi wa poliisi mu Kampala n'emiriraano, Patrick Onyango yagambye nti abenzi bano baasoose kukuba kalango ne bakasaasaanya ku mikutu gya yintanenti nga bayita abantu abaabadde baagala okwetaba ku kabaga k'obuseegu kano okwewandiisa.\nAbawala abaasoose okutuuka ku kifo akabaga we kaabadde, baakutte akatambi ke baaweerezza bakasitooma abeewandiisizza nga babuulira ebigenda okubeerayo ne babalaga ne ku bitundu by'emibiri gyabwe nga bagamba "mulabeeko ku bye tugenda okubagabula ku kabaga".\nOnyango yagambye nti poliisi yasindise bambega ne beetaba ku ntuffo era baayambye okukolagana n'abaserikale abali mu yunifoomu okukwata abaseegu.\nEntujjo z'abaseegu zaakyaka nnyo okutuusa abaddukanya ebifo omusanyukirwa lwe baaweebwa ebiragiro obutakkiriza kimansulo era amenya ebiragiro ng'ekifo kiggalwawo.\nKu ntujjo zino, abategesi bafuna abawala ne bazina ekimansulo. Abasajja abaagala okwegatta mu mukwano n'abawala abo babasasuza ssente ne beeroboza mu bawala be baagala okwesanyusaamu nabo.\ny'abaseegu e Kireka baasoose\nkuyisa birango nga bayita abaagala\nokwesanyusa mu mukwano.\n50,000/- ezikutwala mu kifo\nky'abakungu (VIP) ate abalala\nEntujjo eno eya "Sex Party"\nyabadde ku Tower Guest House\ne Kireka ku luguudo lw'e Kasokoso\nku Lwomukaaga ekiro.\nEkifo kyajjudde ne kibooga.\nMwabaddemu abawala abazina\nekimansulo, abazze okulaba\nn'abaagenze okwesanyusa nga\nbasasula abawala okwegatta\nKyokka poliisi yabazinze mu\nttumbi n'ekwata abawala 21\nn'abasajja mwenda abagambibwa\nnti baasangiddwa mu\nkikolwa. Abalala badduse.\nEkifo kino kirudde nga\ngy'obuseegu. Kigambibwa nti\nne mu kalantiini ya corona kyasigala\nKU POLIISI Y'E KIRA\nKampala n'emiriraano, Patrick\nOnyango yagambye nti abenzi\nbano baasoose kukuba kalango\nne bakasaasaanya ku mikutu\ngya yintanenti nga bayita abantu\nabaabadde baagala okwetaba\nku kabaga k'obuseegu kano\nAbawala abaasoose okutuuka\nku kifo akabaga we kaabadde,\nbaakutte akatambi ke baaweerezza\nnga babuulira ebigenda\nokubeerayo ne babalaga ne ku\nbitundu by'emibiri gyabwe nga\nbagamba "mulabeeko ku bye tugenda\nokubagabula ku kabaga".\nOnyango yagambye nti poliisi\nyasindise bambega ne beetaba\nku ntuffo era baayambye okukolagana\nn'abaserikale abali mu\nyunifoomu okukwata abaseegu.\nEntujjo z'abaseegu zaakyaka\nnnyo okutuusa abaddukanya\nebifo omusanyukirwa lwe\nbaaweebwa ebiragiro obutakkiriza\nkimansulo era amenya\nebiragiro ng'ekifo kiggalwawo.\nKu ntujjo zino, abategesi\nbafuna abawala ne bazina ekimansulo.\nAbasajja abaagala okwegatta\nmu mukwano n'abawala abo\nbabasasuza ssente ne beeroboza\nmu bawala be baagala okwesanyusaamu\nAbatta abantu babakutte n'emmundu\nRubereto eyakuba mu bantu amasasi asimattuse okusula e Luzira


Bukedde Online - Aba UPDF 4 battiddwa e Somalia\nWoowe... emmaali yaffe!\nDisitulikiti 15 ziyimirizza okulonda kwa NRM\nAbatujju bano, abaakuba bbomu ezatta abantu abasoba mu 80 mu Kampala, bategeezezza nti kino bakikoze okutuukiriza kye baasuubizza ku Lwomukaaga ekyâ€™okukolawo akatiisa ku Mmande nga bajjukira olunaku olwâ€™e 19 mu kisiibo, Nabbi Mohammad lwe yawambirako ekibuga Mekka.\nOmwogezi wâ€™amagye amakuum\nOmwogezi wâ€™amagye amakuumaddembe e Somalia, Maj. Ba-Hoku Barigye yategeezezza bannamawulire eggulo nti abajaasi ba UPDFÂ battiddwa baabaddeÂ bakuuma amaka ga Pulezidenti Sherif Ahmed agayitibwa Villa Somalia.\nYannyonnyodde nti abajaasi ba Uganda abattiddwa nâ€™abaalumiziddwa baakubiddwa ekikompola ekyakasukiddwa abatujjuÂ abamaze wiiki nnamba nga balumba amagye ga gavumenti nâ€™aga AMISOM agakuuma eddembe. Abantu baabulijjo 100 be baakwattibwa ate abalala 200 ne balumizibwa nâ€™abalala bangi bali mu kubungeeta oluvannyuma lwâ€™okudduka mu maka gaabwe.\nEmirambo gituuka LEERO\nOmwogezi wâ€™amagye ga UPDF, Lt. Col. Felix Kulayigye yakakasizza okuttibwa kwâ€™abajaasi baffe nâ€™agamba nti emirambo gyâ€™abattiddwa gisuubirwa okukomezebwawo ku butaka olwaleero.Â Â Â\nNgâ€™enkola yâ€™amagye bwâ€™eri yagaanyi okwatuukiriza amannya gaabwe okutuuka ngâ€™abâ€™engâ€™anda zaabwe bamaze okubabikira.\nKulayigye yagasseeko nti abajaasi omunaana abaalumiziddwa tebali mu mbeera mbi nnyo era bakyajjanjabirwa mu ddwaaliro e Mogadishu.\nOkumala wiiki, amagye amakuumaddembe gabadde gattunka ne bannalukalala ababadde bagezaako okuwamba amaka ga Pulezidenti nga ku Lwokubiri oluwedde baatega bbomu eyatta abantu 33 okwali ababaka ba Palamenti ya Somalia 11 nâ€™abajaasi bataano.\nKuÂ Lwomukaaga baawambye oluguudo oluva ku kisaawe kyâ€™ennyonyi okutuuka ku maka ga PulezidentiÂ era nga wano we basinzidde okuganyugunyaamu ekikompola.\nEnkambi za al Shabaab zaawambiddwa\nEggulo amagye ga Gavumenti ya Somalia gaalangiridde nti gawambye enkambi bbiri okuva ku bannalukalala ba al Shabaab, mu lutalo olwâ€™amaanyi olwabadde mu kitundu kyâ€™e Hodan mu kibuga Mogadishu.\nWabula bannalukalala olwabiwulidde ne batwala bannamawulire mu nkambi ezoogerwako ne babalaga emirambo gyâ€™abamu ku bajaasi ba gavumenti be basse mu kulwanagana okwafiiriddemu abantu basatu nâ€™okulumya abakunukkiriza mu kkumi.Â Â\nOmulambo gwâ€™omujaasi ono baagusiibyeko emigwa ne bagukulula mu luguudo okufaanana amagye ga Gavumenti kye gaakoze wiiki ewedde bwe gaasibye omulambo gwâ€™owa al Shabaab gwe gasse ne bagusiba ku loole ne bagukulula mu luguudo.\nCol. Abdullahi Hassan Barise omwogezi wa poliisi ya Somalia yategeezezza eggulo nti amagye ga Gavumenti gaawambye enkambi yâ€™e Sigale mu Disitulikiti yâ€™e Hodan erudde ngâ€™eri mu mikono gya bannalukalala ne gagattako nâ€™okweddiza enkambi eri wakati wa Dabka ne Bakara ebadde yatwaliddwa aba al Shabaab nga bagiggya ku kibiina kya Ahlu Sunna Walajam ekikolagana ennyo nâ€™eggye lya AMISOM erikuuma emirembe mu kaweefube wâ€™okulwanyisa obutuju. Wabula bino bannalukalala babisambazze ne bamuyita pokopoko wa Gavumenti.\nOmukutu gwâ€™amawulire e Somalia ogwa Alshahid gwategeezezza nti we bwazibidde ngâ€™amasasi, bbomu nâ€™ebikompola bikyesooza naddala mu katundu kâ€™e Howlwadag nâ€™e Dabka abaserikale ba Gavumenti ya Somalia we baagala okuwamba enkambi aba al Shabaab mwe basinziira okukola ennumba mu kitundu kyâ€™e Bondhere amagye ga UPDF we gaasimba amakanda.\nEthiopia eyongeddeyo amagye:\nGavumenti ya Ethiopia nayo eyongedde okuyiwa abajaasi e Somalia okwa-ngâ€™anga bannalukalala ba al Shabaab ne Hizbul.\nKino kiddiridde omuku-lembeze wa Ethiopia Meles Zenawi okusuubiza okuyiwayo amagye singa aba AMISOM omuli amagye ga Uganda ne Burundi bamulaajanira nti balumbiddwa.\nOkusinziira ku mawu-lire agaavuddeyo, biroole ebijjudde abajaasi ba Ethiopia byasanze ensalo ne biyingira Somalia,egguloÂ bayingidde kkiromita 335 munda mu Somalia.\nAbawala ebirungi biri mu maaso\nBaminista ba Libya basimattuse bbomu za NATO\nCranes erina kugoba\nTwagala Cranes erumba - Barnabus Mwesiga


Bukedde Online - Zirabamuzaale: Amaliridde ku linnya\nZirabamuzaale: Amaliridde ku linnya\nAwangudde olutalo, abaana ababatizza leero\nOkusaba kugaanibwa kutya, zo ttabulu ne zi...\nAdded 28th December 2014\n“SSEKUKKULU nga bw’ewedde kati tutandikire we twakoma ku ky’okubatiza abaana, wabula faaza yennyini agaanyi amannya amatuumirire nga tegalina makulu gonna mu ddiini.”\nEbyo Ssaalongo Ziraba by’afuuye Nnaalongo ng’avudde mu kigo e Katikamu gye yagenda okukola ku by’entegeka y’okubatiza abalongo.\nOlw’okwagala okusanyusa jjajja w’abaana, Ssaalongo yasalawo Nakato atuumibwe Christina kubanga lye yali alonze.\nNnaalongo ng’ategedde amannya ge bwe gagaaniddwa yasala amagezi ag’okweroosa ng’ayeeya amannya Diana ne Dora.\nAkawungeezi ako yeefuula alimu olusujjasujja era olwamala okunaaza abaana, awo nga ku 2:00 ez’ekiro ne yeevumba obuliri. Bwe ziwera essaawa ssatu n’ategeeza ng’omusujja bwe gweyongedde wabula nga kuno kufumba mutwe gwa kwerogozza nga bw’alinnyiddwako abakulu abaagala omwana atuumwe erimu ku mannya ge yalonda.\nSsaalongo teyategeererawo nti obulwadde bwa Nnaalongo lwali lukujjukujju. Musajja wo yapapa akawungeezi ako okunoonya eddagala, yafuna panadol nga kuno yazzaako okuyenga omululuuza, byonna bye yaleetera omulwadde abikozese omulundi gumu.\nZiba ziwera 5:00 ez’ekiro Nnaalongo n’atandika katemba we. Wakati mu tulo otupange yatandika ekirooto kye: Mwana wange Diana, gira nkuwe ebbeere, eh onsonyiwe okukuyita erinnya ly’ekikaafiiri naye ne bwe buliba ddi Diana lye linnya lyo, omukulu jjajjaawo e Kamuli lye yakulondera era sisobola kumuwakanya ku ky’aba asazeewo.\nNnaalongo olwamala okweroosa bw’atyo ne yeefuula avudde mu tulo. Ssaalongo byonna ebyali mu kirooto yali abiwulira era nga yafuna n’obweraliikirivu nti ddala nnyina, omugenzi Nfuuweeta e Kamuli ye yali ayogerera ku mukaziwe.\nNnaalongo bwe yasisimuka teyamanya nti ne Ziraba alina awantu w’ali okumpi awo ky’ava katemba we yenna amwonoona bwe yagamba: “He, bano abaagala okutuuma omwana wange Christina mbasekeredde nange bansanze ndaba, eryo erinnya ery’ekikadde ng’ani alituuma omwana kabulehhane mannya ga ddiini, tebajja kulimutuumayo.”\nSsaalongo eyali amaze okuwulira bino naye yeefuula eyeebase.\nOluvannyuma nga ne Ziraba yeefudde agolokose Nnaalongo yatandika okwererejja nga nnyazaala we bwe yamujjidde mu kirooto n’amutegeeza bingi ebikwata ku bazzukulu be, nti era bwe yatuuse ku Nakato n’amulondera n’erinnya Diana. Hu ekyo nakyewuunyizza.”\nBino byonna abyogera nga Ssaalongo Ziraba amukongooza bigere. “Maama eyafa nga tayisangako kigambo Diana mu kamwa ke wadde okukiwulira yandisobodde atya okulirondera muzzukulu we, ebyo eby’ekirooto kyo byonna bifu, ekijja kijje sigenda kubatiza Nakato linnya lya Diana. Maama ky’ayagala okukola akikole, omwana waakutuumwa Christina.\nNnaalongo: Ky’ogamba abafu tebamanya kye baagala, kale mugende n’eryammwe lye mwagala anti bagamba nti okalya dda kadda dda, tulirabira ku birituuka ku mwana. Nnaalongo akolimye oluvannyuma lwa ddiiru ye okugwa obutaka. Kiki ekyabaawo?\nAbbye bazadde be n'agula bamalaaya\nAbantu 35 be bafiiridde mu muliro\nEmikwano emikuusa tegingasa era nagikoowa


Bukedde Online - Ab'e Lyantodde bababuuliridde ku butabanguko mu maka\nAbazannyi b'ekigwo e Mawokota beesunga kya...\nAb'elyantodde bababuuliridde ku butabanguko mu maka\nOMUBAKA w’omusumba w’essaza ly’e Masaka Rev Fr George William Sserwanga okuva mu kigo kye Katigondo yennyamidde ku butabanguko obuyitiridde mu maka obuviirideko ettemu okweyongera mu ggwanga.\nMsgr Fr Sserwanga okwogera bino yasinzidde ku mukolo gw’okukuza olunaku lwa Dinale okuva mu bigo mukaaga okuli Katovu,Kyazanga,Kaliro,Busibo,Mbiriizi,ne Lyantonde,ogwakuziddwa ku kigo kye Kijjukizo mu tawuni kanso ye Lyantonde.\nMsgr Fr Sserwanga yagambye nti ebyenfuna mu maka bye biviriddeko obutabanguko ekintu eky’obulabe ennyo ekivaako enjuuyi z’ombi obutakwatagana olwo amafumu n'amajambiya ne babiggyayo ng'ekyokulwanyisa.\nKino yakitadde ku bantu abatalina ddiini mu mitima gyabwe beyayise “abakaafiiri” n'asaba abazadde okukuliza abaana baabwe mu ddiini eggwanga lisobole okutereera okuggwamu ebikolobero eby’ettemu ebibalukawo buli lukya.\nKuno yagaseeko eky’omuwendo gw’abaana abayitiridde okunguudo nga kivudde ku bakadde babwe ababagobaganya awakanga bano bavirideko okwenyigira mu mize emibi omuli okunywa enjaga,amayirunji n’okubba.\nMungeri y’emu yakalatidde abakulembeze ku mitendera egyenjawulo omuli ababaka pa paramenti baleme kwesibira mu kampala badde mu balonzi nga babaletera emisomo egirambika akabi akava mu butabanguko awamu n’ebirungi ebiri mu bumu.\nMsgr Sserwanga yagasse emigogo gy'abagole ena ( 4 ) eggyakubye ekiragaano ky’obufumbo obutukuvu n’abaana makumi ataano ( 50 )abaatikiddwa kalimwezi esooka nga bano yabakubirizza okutya bakadde baabwe awamu ne katonda.\nKu mukolo gwe gumu omubaka omukazi owa Lyantonde Pauline Kemirembe n’ababaka okuva munsonda ez’enjawulo baamwebalizzaako Katonda okumuwanguza ekifo kino era yawaddeyo obukadde 15 buyambe mu kuzimba ekigo ky'ekijjukizo.\nOmubaka Kemirembe yasinzidde ku mukolo guno n'alabula abazadde okukomya okufumbiza abaana abato olw’okuba baagala ezamangu kyagambye nti kyongedde obutabanguko okweyongera mu maka ababiri bano bwe bazuula nti gwalina teyali lubirizirwe .\nMungeri y’emu yennyamidde ku muwendo gw’abantu abalina akawuka okweyongera mu Lyantonde n'asaba bekikwatako bamuyambeko bagobe Bamalaaya abajjudde mu mabaala bano nga be baviriddeko okusaasanya obulwadde.\nYakubirizza abavubuka okwenyigira mu kukola bave mu kutunuulira ebya bakadde awamu n’okukomya okukozesa ebiragalalagala ebibaviriddeko okuteeka obulamu bwabwe mu matigga.\nSiriimu akwatira mu kiseera ki ?\nOkwegatta nâ€™owoolubuto kirina obuzibu bwe kituusa ku mwana?\nKitwala bbanga ki akwatiddwa siriimu okufa?


Bukedde Online - Etteeka lya siriimu likyusibwe\nKatikkiro Mayiga alabudde abaakubye Abatak...\nSSAABALAMUZI wa Uganda, Alfonse Owiny-Dollo, ayagala Palamenti ekole amateeka aganaayamba okulwanyisa okusaasana kwa siriimu.\nOmuwandiisi wa kkooti, Sarah Langa Siu.\nObubaka buno bwamusomeddwa omuwandiisa wa kkooti omukulu (Chief Registrar), Sarah Langa Siu, ku Lwomukaaga, ku mukolo ogw'okujjukira emyaka 30 bukya omuyimbi Philly Bongoley Lutaaya, eyasooka okulangira mu lwatu nti alina siriimu, afa.\nYagambye nti etteeka lya 2014 eryakolebwa okulwanyisa okusaasaana kwa siriimu lyetaaga okwongeramu akawaayiro akatangira abantu okumala gasiiga bannaabwe akawuka, ate n'okutaasa abakalina.\nYagasseeko nti abalwadde ba siriimu bangi bakoseddwa mu kiseera kino ekya Corona kuba babadde bakaluubirizibwa okutuuka mu malwaliro okufuna eddagala wamu n'okwetuusaako ebyetaago ebyobulamu obwa bulijjo.\nMinisita avunaanyizibwa ku nsonga z'Obwapulezidenti, Esther Mbayo, mu bubaka bwe obwamusomeddwa omuteesiteesi omukulu mu minisitule eno, Hajji Yunus Kakande, yatenderezza Lutaaya olw'okubeera olwazi mu kulwanyisa siriimu, n'asaba Bannayuganda bonna okumulabirako.\nAkulira akakiiko ka ‘Uganda Aids Commission', Dr. Nelson Musaba, yasabye Gavumenti okubongeza ku ssente bosobole okusomesa abantu okukomya okuboola abalina siriimu. Muwala wa Lutaaya, Tezira Lutaaya, yasabye abantu bonna okwettanira okwekebeza, n'agamba nti kitaabwe okuvaayo mu lwatu ky'ayamba okutangira okusaasaanya akawuka.\nBasse omuwala omulambo ne bagukumako omuliro


Bukedde Online - Banene ki abalya mu lufula ng’eno abakinjaaje babakekemya bukoko?\nBanene ki abalya mu lufula ng’eno abakinjaaje babakekemya bukoko?\nEyali alogesa emisota e Lukaya yadda Ntebe...\nBizinensi 8 ezinaakuyisa mu 2013\nABAK INJAAJE mu lufula y’oku luguudo lwa Old Port Bell beddiza lufula eno mu November wa 2011 oluvannyuma lw’okugisuuza nnaggagga Hassan Basajjabalaba.\nWabula w’osomera bino nga bangi beevuma ekyabagobya Basajjabalaba kuba bannaabwe ababakulira babakekemya bukoko.\nKalondoozi wa Bukedde alaze ensonga w’eva n’abamu ku banene abagiryamu.\nAbakinjaaje abeegattira mu kibiina kya City Abattoir Traders Association (CATDA), baalumiriza Basajjabalaba mu 2011 okubatulugunya ng'abaggyako ssente ennyingi mu mpooza ey’ejjingirizi.\nMu kiseera ekyo baali basasula 1,700/- ku buli nte esalibwa. Okumala eggobe mu kibya, Basajjabalaba baamulumiriza okutunda lufula n’agiguza Dr. Dan Katarihwa eyali agenda okuzimbawo ppaaka ya bbaasi.\nOkulwanagana okwaddirira kwavaako abakulembeze ba CATDA okuli ssentebe Abby Mugumba, omuwandiisi Muhamad Nsubuga, Wilberforce Mutesaasira n'abalala okusibwa mu kkomera.\nW’osomera bino ng’abakinjaaji abaali balowooza nti Basajjabalaba y’abalemesezza okukulaakulana ate balwanagana bokka na bokka.\nBeekutuddemu ebiwayi bibiri ekimu kigamba nti embeera eriwo essaawa eno mbi nnyo n’okusinga nga Basajjabalaba w’ali.\nBagamba nti basoloozebwamu ssente nnyingi okusinga bwe kyali ku Basajjabalaba, sso nga tewali musolo gusasulwa mu gavumenti.\nBagamba era nti ebifo byabwe mwe bakolera bitwalibwa abakulembeze nga bwe babeera baagadde, abaavo okwogerako agobwa na jjambiya!\nN’okutunda ebigere n’ebyenda byonna babiwooza nnyo kati.\nAkulira ekitongole kya KCCA Jennifer Musisi yali awagira Basajjabalaba okuddukanya n'okukulaakulanya lufula eno.\nMu lukung’aana nga September, 26, 2011, Muky. Musisi yategeeza nti Basajjabalaba yali yaweebwa liizi ya myaka 49, era nga KCCA esobola kuyamba ku kukakasa nti ekifo kiyonjo, ebyobulamu butumbulwa, okuzimba kaabuyonjo n'ebirala.\nKyokka Loodi meeya, Erias Lukwago yawakanya Muky. Musisi ng'agamba nti Basajjabalaba yafuna liizi eno mu lukujjukujju.\nBino byonna okubeerawo nga Basajjabalaba ensonga azitutte mu kkooti okuvunaana Lukwago olw’okusaalimbira mu lufula ye n’agisibako n’amakufulu.\nMinisita avunaanyizibwa ku butale, Moses Byabagambi agamba nti okusinziira ku nteekateeka Pulezidenti Museveni ze yayisa, abasuubuzi be balina okwekulaakulanyiza ebifo mwe bakolera ekitegeeza nti abasuubuzi nga bayitira mu kibiina kyabwe ekya CATDA baalina olukusa okweddukanyiza lufula eno.\nKyewuunyisa nti na buli kati enkaayana zikyagenda mu maaso mu lufula eno, yadde Basajjabalaba yagyabulira dda.\nAbalina obuyumba bakaaba kubongeza ssente za bupangisa.\nOmuwandiisi w'ekibiina kya CATDA Muhamad Nsubuga agamba nti okuva lwe baatandika okuddukanya lufula yaabwe bazzizza embeera mu nteeko.\n“Waaliwo embeera eyali etunyigiriza evaako okulwanirira eddembe.\nMu kiseera ekitono, twasala ssente eziggyibwa ku basuubizi abakolera mu lufula. Twassaawo enkola ya munno mu kabi kubanga KCCA tennatukkiriza kusolooza mpooza era ssente ezisasulwa zaakulongoosa n'okusasulira ebikozesebwa ng'amasannyalaze n'amazi, n'okulongoosa ekifo.\nEnte esasula 8,000/- n'owebyenda n'ayongerako 2,000/-, gwe 10,000/- abaali basasula 17,000/-; abaziyingiza basasula 2,000/- abaali basasula 5,000/-.\nKino kiyambye okwongera ku bungi bw'abasuubuzi abaleeta ente mu lufula yaffe ekitaaliwo mu kiseera kiri bwe baazitwalanaga ku Kaleelwe n'ebitundu ebirala.\nOkusinziira ku mateeka agafuka entambuza ebisolo mu ggwanga, wadde ng’ekisolo kibeera kya kusala olina okukirabirira ng'okukiwa omuddo n'amazzi.\nTuzimbye amaato omunywera n'okuliira ente n'okutereeza we ziyita okugenda we zisalirwa.\nTuguze amalobo 300, nga buli limu ligula 400,000/- agakozesebwa okusitula ente ebaagibwa n'okutambuza ennyama okuva w'ebaagirwa okutuuka mu ddiiro w'etemerwatemerwa okugitunda.\nMu ngeri yemu tuddaabirizza n'agaaliwo agabadde gakaddiye kubanga gateekebwawo mu 1935.\nObusa bagenda kubukolamu ebigimusa.\n‘Ssente ze tusasula mu lufula bazongezza nnyo’\nBINGI ebikoleddwa mu lufula. Mu kiseera kiri nga tubeera n'ekizibu ky'amazzi ate nga gakozesebwa nnyo mu mulimu gwaffe gamba ng’okwoza ebyenda, ebigere n'ebifo kyonna okukikuuma nga kiyonjo.\nTusasula obukadde 45 omwezi ez’amazzi n'amasannyalaze obukadde 20. Twassaawo omutemwa gw'okuyamba omusuubuzi abeera n'obuzibu bwa ssente mu bizinensi ye n'okusikiriza ebitongole ebiwola n'okutereka ssente ebitali bimu okusomesa, okutereka n'okuwola abasuubuzi okwekulakulanya.\nNga tukolagana n'ekitongole kya Swedish Bio Innovate International, tulina pulojekiti y'okukola amasannyalaze okuva mu busa obukung'aanyzibwa mu lufula (Bio Gass). Mu ngeri y'emu yaakuyamba okutumbula obuyonjo nga ekung'aanya kazambi yenna.\nTugenda kufunamu amazzi oluvannyuma lw'okulongoosebwa n'okufunamu ebigimusa ebigenda okukozesebwa abalimi mu Uganda okutumbula eby'obulimi.\nLwaki abasuubuzi bagobwa mu lufula ?\nWabula abamu ku bakolera mu lufula eno bagamba nti abali ku kakiiko akaddukanya lufula\nbatulugunya abasuubuzi n'okubanyuunyuunta.\nMUSISI MUTEBI QC, agamba nti ssentebe Mugumba n'akakiiko ke babasoloozaamu ssente ezitalina na gye zitwalibwa kyokka nga buli agezaako okukyogerako oba okubawakanya afuuka muyeekera era agobwa.\n“Waliwo abasuubuzi bangi abazze bagobwa akakiiko kano olw'okugezaako okubabuuza lwaki babasasuza ssente ennyingi ze bagenda bongeza kyokka nga tewali gye ziraga oluvannyuma lwa KCCA okuyimiriza okusolooza empooza okutuusa ensonga lwe zinaagonjoolwa”,\nMw. Musisi bw'agamba. Ono agamba nti kati ab'ebifo awoolezebwa mmotoka abaali basasula 240,000/- kati basasula 360,000/- omwezi; ab'obuyumba abaali basasula 130,000/- kati ba 150,000/-; ab'enkoko baali basasula 650,000/- kati 2,000,000/- ate abalina firiigi okuterekebwa ennyama baali basasula 550,000/- kati basasula 1,000,000/-.\nBano balumiriza abakungu mu Gavumenti ne poliisi okukuumira abantu bano mu buyinza nga batulungunya abasuubuzi.\nKyokka Mw. Nsubuga agamba nti bano basuubuzi abawagira Basajjabalaba era ng'abakozesa okusigala ng'alwana entalo ze okusobola okudda mu kifo kino.\n“Ng'akakiiko tetulina musuubuzi yenna gwe tusobola kugoba mu lufula eno kyokka abasuubuzi abalala olw'okuba nti baakoowa obutabanguko obubalemesa okukola singa\nbakulaba ng'oyagala kutandika okutabangula mirembe basalawo okukufulumya”, Mw. Nsubuga bw'agamba.\nMu ngeri y'emu agamba nti okumalawo bino byonna Gavumenti esse mu nkola ekiragiro kya Pulezidenti oky'okuwa abasuubuzi obutale bwabwe okubwekulaakulanyiza.\nOno agamba nti abakulira CATDA baabagamba nti okubasonyiwa baddemu okukolera mu lufula eno balina okwetondamu buwandiike n'okulayira nti tebaliddamu kuwakanya bukulembeze bwabwe.\nRCC Mpimbaza Hashaka agamba nti yafuna dda okwemulugunya okuva mu baali baddukanya lufula eno era nga waliwo okunoonyereza okugenda mu maaso.\n“Nassaawo akakiiko akanoonyereza ku bantu bano naddala abakulembeze ba CATDA kubanga waliwo ekiwandiiko kya kkooti ekyampeebwa nga kiraga nti obukulembeze bwa lufula eno baawamba buwambe era nga baliwo mu bukyamu.\nOkusinziira ku kiwandiiko, kkampuni ya Basajjabajala eya 'Basajjabalaba Hides and Skins Company', yali ekyalina liizi y'okuddukanya lufula eno era abagikulira bagamba baagobwa mu bukyamu era essaawa yonna bakomawo.


Abavubi abatulugunyizibwa abaselikale b’okunnyanja e Buvuma balajana – Watchdog Uganda\nAbavubi abatulugunyizibwa abaselikale b’okunnyanja e Buvuma balajana\nAbavubi ku mwalo ogumu mu Town Council ye Buvuma\nABATUUZE abaali bakola omulimu gw’obuvubi ku myalo egyetolodde Disitulikiti ye Buvuma ge bakaaba ge bakomba oluvanyuma lw’okutulugunyizibwa abaselikale abalwanyisa envuba embi abasindikibwayo gye buvuddeko be bagambye nti bano baabakakkanako ne babakuba emiggo saako n’okubatulugunya nga babasiba mu makomera egenjawulo.\nBano bagamba nti wakati mu kutulugunyizibwa baafuna obuvune obwenjawulo ku mibiri gyabwe, nga abamu ku bo kati baafuuka balema olwe miggo ne nsambaggere abaselikale bye babakubanga, era nga kati bangi tebakyasobola kwetuusaako kyakulya yadde okubaako kye bayamba ab’omumaka gaabwe.\nAbudul Nasser Lubega omutuuze ku kyalo mpolwe ekisangibwa mu Town Council ye Buvuma agamba nti mu mwezi gw’okusatu omwaka guno abaselikale baamusanga nga ayanika obutimba ku lubalama lwe nnyanja olweggulo ne bamugwako ekiyifuyiifu ne bamukuba nga bwe bamusaba abawe obutimba obweyambisibwa mu kuvuba obwennyanja obuto, bwagamba nti mu kiseera ekyo yali tamanyi mayitire gaabwo.\nYagambye nti abaselikale baamukuba emiggo amagulu saako n’okumusamba omubiri gwonna ekyamuletera okulemala era nga takyalina kye yekolera mu kiseera kino, kyagamba nti yeetaaga obuyambi kuba takyafuna kyakulya, okusomesa abaana be, obujjanjabi ne bilala.\nOkulombojja ennaku eno yonna abatuuze baabadde bakungaanye mu lukiiko olwayitiddwa ekibiina ky’obwanakyewa ekyavuddeyo okulwanirira eddembe ly’obuntu ku nnyanja Nalubaale n’okusingira ddala ebizinga bye Buvuma ki Independent Citizens Advocacy.\nBen Kiggundu owa Citizens Advocacy nga awayamu nabamu ku bavubi abemulugunya\nNga wano abatuuze abawerako baalombozze ennaku gye basanze okuva Gavumenti bwe yasalawo okutwala amaggye ku nnyanja, era ne bategeeza nti nga ojjeeko okutulugunyizibwa tewakyali yadde muntu yenna akkirizibwa kuvuba ku kyannyanja yadde kyakulya kye bagamba nti kino kibanyigirizza nnyo nga kati kyetagisa Gavumenti yennyini okuyingiramu okusobola okubataasa.\n“Eby’okuvuba twabivaako dda era ennyanja twagilekera baselikale kuba kati yafuuka ya bagagga bokka, kati ffe tulagewa nga wano we twajjanga ensimbi ezitubeezaawo” Abatuuze bwe baagambye.\nAkulira ekitongole kya Independent Citizens Advocacy Ben Kiggundu mu kwogerako gye bali yabategezezza nti ogumu ku mulimu omukulu ekitongole gwe kigenda okukola e Buvuma kwe kulaba nga balwanirira abavubi abaatulugunyizibwa abaselikale okufuna obwenkanya saako n’okulaba nga Gavumenti evaayo okubayamba.\nYagambye nti bagenda kukola ekiwandiiko ekyawamu nga kilimu kalonda yenna akwata ku bantu abali mu mbeera embi bakitwalire omukulembeze we ggwanga ne ba Minisita be kikwatako okusobola okulaba nga wabaawo ekikolebwa amangu ddala.\nYe omubaka omukyala atwala Disitulikiti ye Buvuma Jenifer Nantume Egunyu bwe yatuukiriddwa ku nsonga eno yagambye nti yafuna okwemulugunya kwa batuuze be bano, nagamba nti ali mu ntekateeka okusobola okwanja ensonga zaabwe mu lukiiko lwe Ggwanga olukulu zitesebweko.\nYagambye nti agenda kusala amagezi gonna okulaba nga atuukirira omukulembeze we Ggwanga ku nsonga zino nti kubanga yazimutegeezaako gye buvuddeko nasuubiza okusisinkana ekibinja kyabantu abakosebwa mu bikwekweto ebyakolebwa abaselikale b’okumazzi saako naabo emirimu gy’okuvuba bejagootaanako alabe bwabayambako.\nMiss World Vanessa Ponce jets into country ahead of Miss Uganda finals


Bukedde Online - KCCA erangiridde omusolo omupya ku bodaboda ogusasulwa buli mwezi\nKCCA erangiridde omusolo omupya ku bodaboda ogusasulwa buli mwezi\nNabagereka atongozza ekibiina ky’abakyala...\nOMUVUZI wa bodaboda ku ssente z’obadde otereka buli lunaku olina okutandika okufi ssa 10,000/- z’onoosasula KCCA buli mwezi bw’oba okyayagala okusigala ng’ovugira ku nguudo z’omu Kampala.\nAbantu bangi bakozesa bodaboda olw’obwangu.\nGuno gwe gumu ku misolo emipya KCCA gw’eyagala okutandika okusolooza ku buli bodaboda okutandika ne July w’omwaka guno.\nZino ogenda kuzongera ku PSV eya 60,000/- awamu ne yinsuwa ya Third Party eya 50,000/-.\nAte ggwe avuga ey’omugagga olina okusigala ng’omuwa 10,000/- ogwa buli lunaku.\nYinginiya Andrew Kitaka akulira emirimu gya KCCA yasinzidde mu kakiiko ka bajeti aka palamenti akukubirizibwa Amos Lugoloobi (Ntenjeru North) n’ategeeza nti buli pikipiki ekola bodaboda mu Kampala bagenda kutandika okugisolooza 10,000/- buli mwezi.\nOmusolo guno gwakuyamba KCCA okukung’anya obuwumbi 12 okuva mu bodaboda ezibalirirwa okuba nga ziwera emitwalo 10 mu kibuga.\nBiri mu bajeti y’omwaka oguggya ogwa 2019/2020. Kyokka kino tekyasanyusizza babaka abamu era Lugoloobi yeewunyizza ekigendererwa kya KCCA ku musolo gwa bodaboda ng’ate bamaze ekiseera nga bategeeza nga bwe baagala okuzikendeeza kikendeeze omujjuzo mu kibuga.\nRashid Kawaawa, omwogezi w’abavuzi ba bodaboda abeegattira mu Kampala Cooperative Union yagambye nti omusolo tegwandibadde mubi naye ekizibu kye balina kwe kuyisa ebintu nga tebamaze kutuula nabo.\nEkimu ku kibeewunyisa kwe kulaba nga batuula n’abaddukanya kkampuni za bodaboda ezitambuza abantu ate nga bano tebalina pikipiki, okuggyako okubakoleramu bizinensi.\nEmmotoka za takisi eziva mu Kampala nga zigenda mu bitundu by’ewala zijja kuggyibwako emitwalo 84 buli mwaka. Ate ezikolera mu kibuga ziggyibweko emitwalo 72 buli mwaka.\nWano KCCA esuubira okusolooza obuwumbi mwenda n’obukadde 600.\nYasin Sematimba, ssentebe w’abavuzi ba takisi abeegattira mu kibiina kya KOTSA yagambye nti omusolo tebagulinaako buzibu okugusasula, naye ensasula baagala ebeere ya buli mwezi mu kifo ky’omwaka.\nMu kifo ky’okusasula 84 ku takisi ezigenda ewala ayagala basasule emitwalo musanvu buli mwezi ate ez’omu Kampala zisasule emitwalo mukaaga buli mwezi mu kifo kye 72 ez’omwaka.\nKansala wa KCCA, Damba Kisuze yeewunyizza emisolo gye gyavudde gye baagala okuleeta ng’olukiiko olufuga ekibuga tegyanjulwangayo.\nYagambye nti bulijjo bwe babuuza lwaki takisi tezisasula misolo nga babagamba balindeko bamale okuyisa etteeka erizifuga erisuubirwa okwanjulwa mu lukiiko lwa kkanso olunaddako.\nYagambye nti enkola y’okuleeta emisolo abakulembeze mu Kampala gye batamanyiiko, kigenda kufuukira KCCA ekizibu okugikung’anya.\nEMISOLO EMIRALA EGIJJA\nEmisolo emirala emiggya gye baagala okuleeta mulimu ogw’okusolooza 1,000/- ku buli mmita yamasannyalaze n’amazzi eri mu kibuga.\nKampala yenna agambibwa okubeeramu mmita eziwera emitwalo 40, era zisuubirwa okuvaamu obuwumbi mwenda n’obukadde 600. KCCA era yalaze nga bwe yeetaaga obuwumbi 150 okutandika okuzimba ekifo ekipya we bayiwa kasasiro e Dundu mu Mukono n’okugula emmotoka endala 20 ezisomba kasasiro.\nJoseph Mutyaba ow’e Busega ng’alina amayumba g’abapangisa agawerako yavumiridde eky’okuteeka omusolo ku mmita z’amasannyalaze n’amazzi n’agamba kubeera kubasaba gwa mirundi ebiri.\nYawabudde KCCA nti amaanyi egateeka ku kya kutereeza nkozesa ssente eziba zikung’anyiziddwa n’endala abawooza ze bezza.\nBenny Namugwanya (waggulu), minisita omubeezi owa KCCA yasabye Palamenti ebawagire ku misolo emiggya basobole okugaziya ennyingiza n’okutuusa obuweereza obw’omulembe eri abantu.\nOmwaka gw’ebyensimbi ogwayita, KCCA yali ebaliridde okukung’anya obuwumbi 122, kyokka n’ekung’anya 79 zokka.


Bukedde Online - Eyatutte lubaale mu Balokole ne bamwokya agudde eddalu\nEyatutte lubaale mu Balokole ne bamwokya agudde eddalu\nAbantu 3 bafiiridde mu kabenje\nDayirekita wa Kampala ayimirizza ebyasalib...\nKino kyawalirizza abatuuze okubalumba ne babalijja ku miguwa ne babatwala ku poliisi yâ€™e Kanyanya nâ€™ebintu byabwe nga bagamba nti babadde babonoonera abaana ate nga kya mawemukirano omwana okwegatta ne nnyina okusinda omukwano.\nGrace Nabaleke 43 omutuuze wâ€™e Kyebando Nsoob\nGrace Nabaleke 43 omutuuze wâ€™e Kyebando Nsooba nga musuubuzi wâ€™emmere embisi ku Kaleerwe ne mutabani we Godfrey Kasujja 20 baagudde eddalu oluvannyuma lwa Nabaleke okukwata Lubaale wâ€™ekika nâ€™amutwala mwemu ku Kkanisa yâ€™Abalokole ne bamwokya.\nAbatuuze abaakulembeddwaamu Sam Kakande baategeezezza nti bombi babadde bafuuse mwami na mukyala kyokka nga beerigombera wa bweru.\nYayongeddeko nti Nabaleke abenganda ze baggya ne bamunenya olwâ€™okuzannyira ku mpewo zâ€™ekika nâ€™azitwala mu Balokole ne bazookya oluvannyuma baabatwala ne mutabani e Masaka batereeze ebyâ€™ekika kyokka ne babaddukako ne badda mu kibuga.\nKasujja kati alinga kasiru, omuntu omulala tasobola kumubuuza kintu nâ€™akiddamu okuggyako nnyina kyâ€™ayongera kyâ€™addamu nga yeefaanaanyirizaako omuvvuunuzi.\nNabaleke yabadde alogootana amannya abiri agâ€™abasumba bâ€™Abalokole abatutumufu mu Kawempe nga bagamba nti beebalina ebintu byâ€™ekika, Ensonga zaabwe ziri ku Poliisi yâ€™e Kanyanya ku fayiro nnamba SD: 38/05/05/2011.\nAbabaka ba palamenti balayiziddwa wakati mu mizira\nWatongola eyaggyiddwa mu Palamenti lwa biwandiiko ayise S6


AMAKA GO MU GGULU\nOmusajja ayitibwa Marco Polo, bwe yakomawo mu kibuga ky'ewaabwe Venice, oluvannyuma lw'emyaka emingi gye yamala ng'ali mu buvanjuba, mikwano gye baamulowooza nti agudde eddalu, olw'olugendo lwe yamalako emyaka emingi. Yalina ebintu bingi bye yategeezanga banne bye batakkiriza.\nMarco Polo yali atuuseko mu kibuga ekimu nga kijjudde zaabu ne ffeza. Yali alabye ne ku jjinja eriddugavu eryaka omuliro, naye beyali ategeeza tewaali nomu eyali alabye manda (amayinja ga coal) Yali alabye olugoye olutasirira muliro newankubadde ng'olusudde mu kikoomi wakati, naye bambi beyali ategeeza baali tebalabanga ku Asbestors. Yabategeeza nga bwe yali alabye ku musota omunene ennyo oguweza obuwanvu entaliga z'omuntu ekkumi naye ng'oluba lwagwo lusobola okumira omuntu, ekinyeebwa ekinene ekyenkana omutwe gw'omuntu obunene ate nga munda kyeru ng'amata. Amazzi agava mu ttaka naye nga mubutuufu ge gayasa ettaala. Naye mu bantu beyali ategeeza waali nga tewabangawo n'omu eyali alabye ggoonya, ennazi yadde amafuta g'ettaala nga si masengejje. Ebintu ng'ebyo byabasesanga busesa. Oluvanyuma lw'emyaka nga giyiseewo, Marco Polo bwe yali ng'afa, omusajja nnalukalala eyamuli ku lusegere ku kitanda kye yamulagira amenyewo ebigambo ebyo byonna ebiwanvu bye yali abategeezezza. Naye Marco Polo yabaddamu nti: "Bituufu - buli kantu konna kennabategeeza katuufu. Mu butuufu, nnabategeezako kimu kya kubiri (½) ku ebyo byonna bye nnalaba."\nAbawandiisi ba Bayibuli abatuwa ekifaananyi ekitono eky'eggulu bwe lifaanana okutujjukiza ebyo ebyali ku Marco Polo. Nga bali mu kwolesebwa ekifo ekimasamasa eky'ekitalo ekyenkaniddewo nga basobola kutunnyonnyolako katundu butundu ku ebyo bye balaba. Era naffe ne tufuna okusoomozebwa okufaananako nga mikwano gya Marco Polo. Tugezaako okugerageranya "ggoonya ne ekibala ky'ennazzi" bye tutalabangako. Kubanga ekifaananyi ekitono kye tufuna mu Bayibuli kitulaga nti eggulu kintu kinene nnyo kisinga okutuula ku bire ne tukuba ennanga zaffe.\n1. EGGULU KIFO KYA MAZIMA ERA GYE KIRI?\nYesu kaakati atuteekerateekera ebifo byennyini mu ggulu lyennyini.\n"Omutima gwammwe tegweralikiriranga: mukkirize Katonda era nange munzikirize (Yesu). Mu nnyumba ya Kitange mulimu ebifo bingi eby'okubeeramu. Singa tekiri bwe kityo, nandibagambye; KUBANGA NG'ENDA OKUBATEEKERATEEKERA EKIFO. Era oba nga ng'enda okubateekerateekera ekifo, NDIKOMAWO NATE ne mbatwala gyendi, nze gyendi; nammwe mubeereyo." - Yokana 14:1-3.\nYesu ajja akomawo ku nsi yaffe eno omulundi ogw'okubiri okututwala mu mayumba mu kibuga eky'omu ggulu ekyo eky'ekitiibwa ekinene kye tutalowoozangako - Yerusalemi ekiggya. Ng'eyo tumazeeyo emyaka lukumi (1000) Kristo ateeketeeka okuleeta eggulu eryo wano ku nsi yaffe. Ng'ekibuga Yerusalemi ekiggya kikka okuva mu ggulu, omuliro gugenda kwokya ensi eno gugirongoose. Ensi eno ng'ezziddwa buggya olwo erifuuka amaka ag'olubeerera ag'abanunule. (Kubikkulirwa 20:7-15. Ojja kwongera okuyiga ku bino mu ky'okuyiga ekya No. 22.)\nKiki ekirala ekiddirira omuwandiisi Yokana eyawandiika Kubikkulirwa ky'atukubira ekifaananyi?\n"Nendaba eggulu eriggya n'ensi empya: kubanga eggulu ery'oluberyeberye n'ensi ey'oluberyeberye nga bigenze; n'ennyanja nga tekyaliwo. Ne ndaba ekibuga ekitukuvu Yerusalemi ekiggya, nga kikka okuva mu ggulu ewa Katonda, nga kitegekeddwa ng'omugole ayonjereddwa bba. Ne mpulira eddoboozi eddene eriva mu ntebe nga lyogera nti laba, eweema ya Katonda awamu n'abantu, era anaatulanga wamu nabo; nabo banaabeeranga bantu be, naye Katonda yennyini anaabeeranga wamu nabo. Katonda waabwe." - Kubikkulirwa 21:1-3.\nNg'amaze okukyusa ensi eno n'omuliro; Yesu yasuubiza baani abalibeera mu nsi empya?\n"Balina omukisa abateefu kubanga abo balisikira ensi." - Matayo 5:5. (era soma ne kubikkulirwa 21:7.)\nKristo atusuubiza okuzza obuggya ensi eno eyali ennungi ku mbeera yayo ennungi eyasooka ey'omu Adeni era abateefu gye bagenda okusikira.\n2. TULIBEERA N'OMUBIRI MU GGULU?\nYesu bwe yalabikira abayigirizwa be mu mubiri gwe ogw'ekitiibwa ng'amaze okuzuukira; omubiri gwe yagunnyonnyola atya?\n"Mulabe engaro zange n'ebigere byange, nga nze nzuno mwene; munkwateko mulabe; kubanga omuzimu tegulina nnyama na magumba, nga bwe mulaba, nze bwe ndi nabyo." - Luka 24:39.\nYesu yalina omubiri gwennyini, Yayita Tomasi amukwateko (Yokana 20:27). Ku mukolo guno yatambula n'ayingira mu nnyumba, ya yogera eri abantu ddala; era n'alya emmere yennyini (Luka 24:43). Eggulu si lya kusikirwa mizimu, naye abantu bennyini abo abasanyukira eby'obulamu obw'Omwoyo era abalina emibiri egy'ekitiibwa.\n"Kubanga ffe ewaffe mu ggulu, era gye tulindirira omulokozi okuvaayo, Mukama waffe Yesu Kristo; aliwaanyisa omubiri ogw'okutoowazibwa kwaffe okufaananyizibwa ng'omubiri ogw'ekitiibwa kye." - Abafiripi 3:20,21.\nTusobola okuba abakakafu nti emibiri gyaffe egy'omu ggulu gigenda kubeera migumu era nga mikakafu ng'omubiri gwa Yesu eyazuukizibwa bwe gwali. Mu ggulu, abantu baffe n'ab'emikwano betwabeeranga nabo mu maka gaffe tugenda kubeetegereza.\n"Kubanga kaakano tulabira mu ndabirwamu ebitalabika bulungi; naye mu biro biri tulitunulagana n'amaaso: kaakano ntegeerako kitundu; naye mu biro biri nditegeerera ddala era nga bwe nnategeererwa ddala." - 1 Kolinso 13:12.\nMu ggulu "tulitegeerera ddala" Tugenda kutegeera era tusanyukire buli kinnomu n'okusinga nga bwe kiri kaakano mu nsi eno. Abayigirizwa ba Mukama waffe Yesu baamwetegereza ng'ali mu mubiri gwe ogw'omu ggulu, bulungi nnyo nga basinziira ku ndabika ye gye baali bamanyi (Luka 24:36-43). Maliyamu ku ntaana yamumanyira ku ddoboozi lye, lye yali amanyi bwe yamuyita erinnya lye (Yokana 20:14-16). Abayigirizwa be ababiri ku lugendo olwali lugenda Emawo baamutegeerera ku neeyisa ye gye baali bamanyi. Bwe beetegereza engeri omugenyi bwe yawa emmere omukisa, ne bamutegera nga Mukama waabwe olw'empisa ye eyo gye yali alina (Luka 24:13-35).\nAbanunule bagenda kufuna essanyu ely'okuddamu okulabagana nate amaaso n'amaaso mu ggulu. Teebeereza essanyu olw'okutegereza okuseka kwa mukyala wo oba okuyita kwe wali omanyi okw'omwana gwe waziika mu ttaka emyaka mingi egiyiseewo, oba obubonero obw'enneeyisa ey'omukwano eya mukwano gwo. Tugenda kubeera n'ekisera eky'emirembe gyonna okunyweza enkolagana ey'obulamu obusingira ddala okuba obw'omuwendo era n'okukwana emikwano mu bantu abasingira ddala okutusanyusa mu nsi yonna era ne mu ggulu.\n3. MU GGULU TULIBA TUKOLA MULIMU KI?\nTulina emirimu mingi egy'okukola mu ggulu. Kiri kitya okukuba pulani n'okuzimba enju yo gye wali olowoozezzako?\n"Kubanga laba, ntonda eggulu eriggya n'ensi empya; so ebintu ebyasooka tebirijjukirwa so tebiriyingira mu Mwoyo\nEra ndisanyukira Yerusaalemi ne njaguliza abantu bange\nEra balizimba ennyumba ne basula mu era balisimba ensuku ez'emizabbibu ne balya ebibala byamu\nAbalonde bange balirwawo nga balya omulimu gw'engalo zaabwe." - Isaaya 65:17-22.\nYesu ateekateeka amaka gaffe kinnomu mu kibuga ekitukuvu, Yerusalemi ekiggya (Yokana 14:1-3; Kubikkulirwa 21). Ennyiriri zino ziwa ekirowoozo nti tugenda kuzimba amayumba amalala - mpozzi biriba ebyalo ebirungi ebyetoloodde ennimiro ez'omu ggulu zijudde obulamu obw'ebimera ebya buli ngeri. Ani amanyi magezi ki agatulindiridde mu buyigirize obwa Katonda. Obuvumbuzi obw'ekiseera kino obwa saayansi n'obw'engendo empanvu ez'ebizungirizi bigenda kulabika ng'omuzannyo gw'abaana bwe tulitandika okuvumbula mu nnyumba ya Kitaffe.\nOyagala nnyo obulungi bw'ebiyiriro eby'amazzi, omuddo omuto, amatondo g'enkuba ey'ebibira, oba ebimuli ebyakasansula?\n"Kubanga Mukama asanyusizza Sayuni\nn'afuula olukoola lwe okubanga nga Adeni n'eddungu lye okubanga ng'olusuku lwa Mukama; essanyu n'okkujaguza birirabika omwo, okwebaza, n'eddoboozi ery'okuyimba." - Isaaya 51:3.\nKatonda agenda kufuula ensi nga olusuku lwa Adeni olwasooka. Teribaayo nate buseerezi, oba olufu, oba ekyeya, ennyanja egenda kubeeranga nteefu, emiti egy'amanyi. Era n'embalama z'ensozi nga si nkulubufu.\nSi bulungi bwansi bwokka era n'obuyinza bwaffe okubitegeera bugenda kweyongera nnyo. Kigenda kutufaananira ng'olunaku olusooka omuntu amaze ebbanga eddene nga mulwadde lw'afuluma ebweru. Era eddakiika amakumi abiri ezisooka bwe kityo bwe kigenda okuba emirembe gyonna.\nOsanyukira nnyo okufuna ebintu ebiggya ebikubaako? Okugeza: ng'okuyiga? Oba okutonda?\n"Eyo abantu abatafa n'essanyu eringi bagenda kurowooza eby'amagero eby'amaanyi ag'obutonzi, n'ebyama eby'okwagala okununula\n. Amagezi aga buli ngeri yonna eg'ebirowoozo gagenda kweyongera, awamu n'amaanyi. Ebyetaaga ebyo okutegeera tebigenda kukooyesa birowoozo oba okumalamu amaanyi. Eyo okutugeera okusingira ddala obukulu kugenda kweyongera mu maaso, ebirubirirwa ebisinga okuba ebyawaggulu bituukibweko era buli kiseera wagendanga kubeerawo okulinnyalinnya okugenda waggulu, n'ebyewuunyo ebyokutenda, amazima amaggya okutegeera, ebintu ebiggya ebyetaagisa amaanyi ag'ebirowoozo Omwoyo n'omubiri. Eby'obbugagga byonna eby'eggulu n'ensi bigenda kuggulibwawo olw'okuyiga okwa bantu ba Katonda abanunule." - Ellen G. White, Olutalo Olunene (Nampa, Idaho; Pacific Press Publishing Association, 1950) Olupapula 677.\n4. EKIBI KIRIDDAMU NATE OKUBONYAABONYA ABANTU MU GGULU?\n"So temuliyingira mu kyo n'akatono ekintu kyonna ekitali kirongoofu newankubadde akola eky'omuzizo n'obulimba; wabula abo bokka abawandiikibwa mu kitabo eky'obulamu eky'omwana gw'endiga." - Kubikkulirwa 21:27.\nKatonda agenda okujjirawo ddala ekibi awamu n'ebyo ebikolobero ebyava mu kibi, tebigenda kuddayo kulabika nate. Yesu bw'anaalabika tujja kuba nga tumufaanana (1 Yokana 3:2). Mu kifo ky'okulwana n'ebirowoozo: ky'okutta. Okubba, okulimba, oba okusobya ku bakazi. Tujja kugoobereranga ekisa eky'omuggulu.\n"(Katonda) alisangula buli zziga mu maaso gaabwe; era okufa tekulibaawo nate, so tewaabengawo nate nnaku newankubadde okukaaba newankubadde okulumwa; eby'oluberyeberye biweddewo." - Kubikkulirwa 21:4.\nNewankubadde omulabe waffe asingira ddala obubi "kufa" alijjibwawo. Mu nsi ey'omu ggulu ey'obuvubuka obw'emirembe n'emirembe, abanunule "tebafa" (1 Kolinso 15:53); tewali batuuze abaayo abagenda okubonaabona olw'emyaka egy'obukadde.\nEggulu terigenda kukoma bukomi kuzikiriza ebyo ebyava mu kibi kyokka, naye era ligenda kubijjawo. Lowooza, kiribeera kitya eri abantu abo abaabonaabonanga mu bulamu bwabwe bwonna n'obulema:\n"Awo amaaso g'omuzibe w'amaaso ne galyoka gazibuka, n'amatu g'omuggavu w'amatu galigguka. Awo awenyera n'alyoka abuuka ng'ennangazi; n'olulimi lwa kasiru luliyimba olw'essanyu." - Isaaya 35:5,6.\n5. SSANYU KI ERISINGIRA DDALA OKUBA EDDENE MU GGULU?\nKuba ekifaananyi eky'okulaba Mukama afuga eggulu n'ensi amaaso n'amaaso.\n"Laba eweema ya Katonda awamu n'abantu, era anaatula wamu nabo, nabo banaabeeranga bantu be, naye Katonda yennyini anaabeeranga wamu nabo, Katonda waabwe." - Kubikkulirwa 21:3.\nKatonda ayinza byonna atusuubiza okubeera mukwano gwaffe era omusomesa waffe. Nga ssanyu lya kitalo okutuula ku bigere bye!\nLowooza kaakano, abanunule balifuna omukisa ogutaggwaawo ate ogusinga obunene. Bagenda okunnyumyamu, n'omukozi w'ennyimba zonna, ow'amagezi gonna, era omusiizi w'ebifaananyi. Bagenda kubeera n'omukwano ogugenda ewala ne Katonda ekisingira ddala obunene okufumitiriza mu nsi yonna. Era omukwano guno gugendanga kubeeerawo mu kusinza.\n"Awo olulituuka, okuva ku mwezi okutuuka ku mwezi, n'okuva ku Ssabbiiti okutuuka ku Ssabbiiti, bonna abalina omubiri banajjanga okusinza mu maaso gange, bwayogera Mukama." - Isaaya 66:23.\nMu makkati g'ekibuga eky'omu ggulu mulimu entebe ya Katonda ennene enjeru. Eyeetolooddwa musoke afaanana ng'ejjinja eriyitibwa Zumaridi. Amaaso ge gamasamasa ng'enjuba eyaka. Wansi w'ebigere bye ennyanja ey'endabirwamu efaanana ng'ejjinja eritangalijja ng'ebunye wonna. Mu kifo kino ekitangalijja ekiraga ekitiibwa kya Katonda, abanunule bakukung'ana olw'okutendereza kwabwe okw'essanyu ery'obuwanguzi.\n"N'aba Mukama abaagulibwa balikomawo, ne bajja e Sayuni nga bayimba: n'essanyu eritaggwaawo liribeera ku mitwe gyabwe; alifuna essanyu n'okujaguza, n'okunakuwala n'okusinda kuliddukira ddala." - Isaaya 35:10.\nWano we wali Katonda oyo alina obulungi bwe obutaggwaawo. Obwesigwa bwe, n'obugumikiriza bwe, n'okusaasira kwe bubeerawo ennaku zonna. Mutendereze erinnya lye ettukuvu.\n6. TUTEEKWA BUTEEKWA OKUBEERAYO!\nYesu ayagala olunaku olwo olw'oku musisinkane amaaso n'amaaso. Y'ensonga lwaki yamalirira okukununula okuva mu bibi byo ku muwendo omunene bwe gutyo. Nawe ggwe kennyini oteekwa okukozesa omukisa ogw'ekirabo kye ekyo. Oteekwa okumalirira okwewayo eri Kristo nga Mukama era omulokozi wo. Weetaaga okusonyiyibwa okwo okutuweebwa okuva ku musaalaba, kubanga mu kibuga kya Katonda Yerusalemi ekiggya:\n"Temuliyingira mu kyo n'akatono ekintu kyonna ekitali kirongoofu newankubadde akola eky'omuzizo n'obulimba; wabula abo bokka abawandiikiddwa mu kitabo eky'obulamu eky'omwana gw'endiga." - Kubikkulirwa 21:27.\nYesu atulokola okuva mu kibi, so tatulokolera mu bibi byaffe. Tuteekwa okujja gy'ali okuyita mu maanyi ge ngagali muffe era atuggye mu butali bulongoofu ne mu butali butuukirivu bwaffe. Yesu kye kyama kyaffe olw'okuyingira mu bwakabaka bwe obunatera okujja amangu.\nEra obwakabaka obwo bukyasobola okutandika kaakano mu mutima gwo. Kristo bw'atulokola okuva mu bibi byaffe, atonda mu ffe eggulu ettono. Asobola otuyamba okukolagana n'ebyo ebituluma, ng'okwelarikirira, obusungu, okwegomba, okutya, era n'okusingibwa omusango.\nOkubeera n'essubi ery'eggulu si kwe kudduka okuva mu mitawaana egy'obulamu buno, naye kituyamba okutondekawo eggulu eddala ku nsi kuno. Mu kiseera ekitali ky'ewala waliwo okubalirira okwakolebwa nti: abo abakkiririza mu bulamu oluvanyuma lw'okufa balina obulamu obusinga obusanyufu era beesiga nnyo abantu okusinga abo abatalina nzikiriza eyo.\nTewali kintu kigenda kukola ku bulamu bwo mu kiseera kino okusinga enkolagana yo ey'obwesige ne Kristo Yesu. Wuliriza engeri omutume Petero gy'annyonnyola amaanyi ag'okukkiriza okulamu:\n"Yesu, oyo mumwagala newankubadde temumulabangako. Mumukkiriza newankubadde temumulaba kaakano, ne mujjula essanyu ery'ekitalo era eritalojjeka, ne mufuna kye mwagenderera mu kukkiriza kwe kulokoka kw'obulamu bwammwe." - 1 Petero 1:8,9.\nAwamu n'ebyo byonna - gattako n'eggulu. Omaze okuzuula obulamu obungi Kristo bw'ayagala gwe obufune? Munnange nkusaba oleme okugaana ekirabo kye eky'okuyita kwe okw'ekisa.\n"Mwoyo Omutukuvu n'omugole bagamba nti: "Jangu!" Era buli awulira bino agamba nti 'Jangu!' Buli alumwa ennyonta ajje, era buli ayagala amazzi ag'obulamu, agafune awatali kusasula." - Kubikkulirwa 22:17.\nYesu ali wamu naawe kaakano, ng'ayogera mu mutima gwo ng'osoma ennyiriri zino. Akuyita nti: "Jangu!" "Jangu!" "Jangu!" Teyandisobodde kuba na kwagala kusinga awo okwongera okuwaliririza. Oba nga tonakikola mu kaseera kano okusinga ebirala byonna gwe mukisa gwo okuzuula ekirabo kye.\nLwaki tomutegeeza nti okkiriza ekirabo kye eky'ekisa era nti oyagala emyaka egy'emirembe gyonna obeere naye. Mutegeeze nti omwagala. Mwebaze olwa byonna byakukoledde era n'olw'ebyo by'ateekateeka okukukolera. Singa nga owulira nga waliwo ekintu kyonna wakati wo ne Katonda, musabe akuwe obumalirivu okukijjawo. Olwa leero, ng'okyawulira eddoboozi lye, nga n'omutima gwo gukyakkiriza, weweeyo gy'ali awatali kwerekeramu. Mu kiseera kino nsaba okutamye omutwe gwo era omugambe nti: "Yesu, Mukama wange, nzijja gyoli. Mpaayo byonna bye nnina gyoli. Nja kubeeranga wuwo emirembe gyonna."


Bukedde Online - Omujjuzo ng’abantu bazzaako essimu\nMutebi apondoose n’akkiriza abazannyi be...\nBryan White ne Sipapa bongedde okuvuganya...\nABANTU bakyagenda mu maaso n’okweyiwa ku maduuka agatunda layini z’essimu okusobola okuzzaawo ennamba zaabwe ezaababbibwako.\nBano baabadde ku Shoprite mu Kampala wakati nga baagala kuzzaako ssimu zaabwe.\nEbifo okuli Shoprite Lugogo, Kampala Road, Shoprite mu Kampala, Ntinda, Bukoto, Bugoloobi n’ebifo ebirala byonna bikwatiridde abantu ab’enjawulo abaagala okuzzaako amasimu gaabwe oluvannyuma lw’okumala ebbanga erigenda mu myezi ebiri nga Gavumenti eyimirizza okuzzaako nnamba y’essimu ebuze.\nKyokka Gavumenti bwe yalangiridde nga bw’eggyeeyo ekiragiro kye yali yassa ku kkampuni z’essimu ng’eyita mu kitongole ekivunaanyizibwa ku byempuliziganya ekya Uganda Communications Commission (UCC) abantu bakeera kweyiwa mu bino bino bazzeeko amasimu gaabwe.\nAbantu bangi ababbiddwaako essimu babadde bali mu maziga kubanga buli kintu kye babadde bakolera ku ssimu kibadde kiyimiridde. Okukuba essimu omuntu kibadde kimwetaagisa kweyazika oba okubyesonyiwa.\nKati okuzzaako essimu olina okugenda ne densite y’eggwanga, ebbaluwa ya poliisi ekakasa nti waloopa okubula kw’essimu, nga tesukka mu mwezi n’obusente obutono obutasukka 3,000/-.\nKyokka abantu abamu baateganidde busa oluvannyuma lw’okusimba ennyiriri kyokka ng’ebbaluwa za poliisi ze balina nkadde nnyo ne bazibagobya.\nJoan Nanteza omutuuze w’e Komamboga y’omu ku bafunye ekizibu kino.\nAte Faith Bugozi omwogezi wa kkampuni ya Airtel Uganda agambye nti, ebifo we baddizaako essimu birambikiddwa bulungi okuli Lugogo Forest Mall, Kampala Road ku kitebe kya Airtel, Bugoloobi, Bukoto ng’ebifo bikyali bitono kubanga obuuma obwaweereddwaayo butono ddala.\nIbrahim Bbosa omukwanaganya wa UCC n’abantu akakasizza nti buli eyabulwako ‘siimu kaadi’ egenda kuzzibwako singa ekyuma bwe kisoma ebikukwatako nga by’ebyo byennyini ebikwatagana n’essimu.\nKyokka singa kisangibwa nga tebikwatagana oba togenda kugifuna.\nYagambye nti obuuma buno baakafunako butono nga buli kkampuni ya ssimu yaweereddwa obuuma 10 okutandika naye nga basuubira okwongera ku bungi bw’obuuma buno kuba obwetaavu bungi.


Ab’eNakifuma bafunvubidde okw’ekutula ku Mukono, Baagala Disitulikiti yaabwe. - Watchdog Uganda\nHaji Ali Kalungi omuwandiisi wa kakiiko ku kkono, Rev Peter Bakaluba Mukasa eyawangula obwa Ssentebe ne Hajjat Fatuma Nabitaka Ndisaba RDC wa Mukono mu Lukiiko lwa Disitulikiti\nABAKULEMBEZE mu Ssaza lye Nakifuma ennaku zino batuula bufofofo wakati mu kusala entotto butya bwe bagenda okwekutula ku Mukono nabo bafune Disitulikiti eyabwe.\nKino bafuba kibeewo mu mwaka gwe byensimbi ogujja, era nga ekiteeso kyatuuse dda mu lukiiko lwa Disitulikiti saako ne Palimenti ye Ggwanga.\nNakifuma mu kiseera kino elina amagombolola 5 okuli Nagojje, Ntunda, Kimenyedde, Kasawo Rural, Seeta-Namuganga, nga kwotadde ne Town council 3 okuli Nakifuma-Naggalama, Kasawo TC saako Namataba.\nOkusinziira ku kitongole ekikola ku kubala abantu UBOS, kilaga nti e Ssaza lino lilina abantu 229,800 era nga kati beelonzeemu akakiiko akagenda okuddukanya ensonga eno.\nHajji Ali Kalungi, nga ye Ssabawandiisi wa kakiiko kano agamba nti ekintundu kye Nakifuma okufuna Disitulikiti kigenda kwongera okusitula embeera y’abantu mu kitundu kino, okutuusa obuwereza ku bantu ba wansi amangusaako n’abaana be kitundu okufuna emirimu.\n“Tetulina kye tufunye Mukono era enguudo mu kitundu kyaffe gye zisinga okuba embi, nga abantu batwala obudde bungi okutambula okuva mu gombolola emu okudda mu ndala olw’ebinnya abiyitirivu mu nguudo” Kalungi bwe yagambye.\nEbyenjigiriza Kalungi agamba nti bili mu mbeera eyelarikiriza olw’abakola ku by’okulambula amassomero okutya okugenda mu makubo agajjudde enfuufu obuserezi mu budde bwe nkuba ne binnya.\nEby’obulamu agamba nti nabyo tebili bulungi olw’okuba mukiseera kino balina obulwaliro obutono Health Centre ii 4 saako n’agaddirira health centre iii 2 gokka ate nga ne ddagala lyakwegayirira.\nMinisita wa Gavumenti ez’ebitundu Raphael Magyezi ywadde amagezi akakiiko akalafuubana okuggusa ekya Disitulikiti ye Nakifuma nti balina okugoberera emitendera emituufu nga lwe banafuna kye baagala.\nSsemateeka we Ggwanga owa 1995 akatundu ake 179 kakkiriza Disitulikiti enkulu okusala ensalo za Gavumenti ye bitundu endala munda mu yo, kyokka era Ssemateeka awa ne Palimenti obuyinza obw’enkomeredde okukkiriza Disitulikiti empya.